ئەحمەد ڕەسوڵ: کەڵکەڵەی تەقدیس، وەک ڕەهەندێک لە مەسەلەکەی سەلاحەدیندا. – WTARIKURD\nوەکو ئەگەرێک و تێگەیشتنێک، بە دەمەوەچوونی لایەنە ئیسلامییەکان و یەکێتیی زانایانی ئیسلامیی لە تۆمارکردنی سکاڵا لە دادگا لەلایەن وەزارەتی ئەوقافەوە لەلایەک و داواکاری گشتیی لەلایەکیترەوە، بناوان شێلانی یاسا و دادگایە و هەروەها ئامادەکردن و مەشقپێکردنی دەروون و زیهنی کۆمەڵگایە و هەر لە ئێستاوە ڕەوایەتیپێدانە بە داداگاییکردن و زیندانیکردنی هەر کەسێک کە رەخنە لە هەر سەرۆک و سەرکردەیەکی مێژوویی و ئێستایی بزووتنەوەی کوردایەتیی بگرێت، لە ژێر ناوی تەشهیر، بێڕێزیی و سوکایەتیکردن بە پیرۆزییەکانی نەتەوە و سیمبولەکانی گەلی کورد.\nبە کورتی ئامادەسازیی بۆ کێشانی هالەیەک بە دەوری کۆمەڵێک کەسدا و کێشانی چێوەیەک بە دەوری ئەم یان ئەو سیاسەت، حزب یان بنەماڵە بە گوێرەی حەز و میزاجی سەرانی دەسەڵاتداری بزووتنەوەی کوردایەتیی کە هەڵبەت ئەوەش جگە لە کەڵکەڵەی تەقدیسکردن هیچیدیکە نییە.\nمن وەکو خۆم لەگەڵ ئازادیی تەواوەتیی تاک و گروپەکانی نێو کۆمەڵگادام بۆ ڕەخنە کردنی هەر کەس و لایەنێک چ لە ئێستا و چ لە مێژووی کۆن و نوێدا بەبێ ئەوەی ڕووبەڕووی داداگا و زیندان بکرێنەوە.\nمن وایدەبینم کە دەبێت هیچ سەرۆکێک و سەرکردەیەک چ لە ئێستادا و چ لە مێژووی کۆن و نوێدا چ سیاسی، ئاینیی یان کۆمەڵایەتیی نەخرێتە نێو چێوەی پیرۆزیی و لە ژێر ناوی سیمبولی نەتەوەیی یان ئاینیی لە دەرەوەی ڕەخنە و ڕەخنەکارییدا بهێلدرێنەوە و هالەیەک بە دەوریاندا بکێشرێت و تەنها ستاییش و پێداهەڵگوتنیان ڕێپێدراو بێت.\nهەڵبەت ئەوەش سەرەتایەکی زۆر سادە و مەئلوفە کە لەگەڵ جنێو، یان هەر قسە و ڕەفتارێکی ئاستنزمانەی کۆمەڵایەتیدا نیم لە بەرامبەر هەر کەس و گروپێکی سیاسیی، ئاینیی، فەرهەنگیی یان کۆمەڵایەتیدا، کە ئەوەش ئاشکرا ناچێتە نێو چێوەی ڕەخنە و شیکردنەوەوە.


بەوێنە؛ نوێژی جەژن لە هەولێر ئەنجامدرا – تۆڕی میدیایی خەڵک\nئەمڕۆ سێ شەممە 20ی تەمموز بووە یەکەم ڕۆژی جەژنی قوربان و هەر بەیانی زوو موسڵمانان پۆل پۆل بۆ بەجێهێنانی سوننەتی نوێژی جەژن و جەژنە پیرۆزە روویان لە مزگەوتەکان کرد.\nلەگەڵ هەڵکشانی ژمارەی تووشبووانیش بە ڤایرۆسی کۆرۆنا، تەندروستی هەرێم داوا لە هاووڵاتیان دەکات لە مزگەوت و کاتی جەژنە پیرۆزە ماسک ببەستن و تەوقە و ماچی یەکتری نەکەن.\nخەڵك- كونسوڵگەری گشتی بەریتانیا لە ھەولێر ئیدانەی هێرشەكانی شەوی ڕابردووی سەر شاری هەولێری پایتەختی هەرێمی كوردستان دەكات و جەختدەكاتەوە، كە…\nخەڵك- بەڕێوەبەرایەتی پۆلیسی ڕاپەڕین دەستگیركردنی تۆمەتبارێك لەسەر پێدانی پارەی ساختە بە دوكاندارێك ڕادەگەیەنێت. بەڕێوەبەرایەتی پۆلیسی ڕاپەڕین…


parking بێژەکردن: چۆن parking بە فەڕەنسی, ئینگلیزی, پۆڵەندی, لوکسەمبورگی, کرواتی, ئیسپانی, ڕۆمانیایی, سیربیایی بێژە بکەن\nچۆن گۆ دەکرێ parking\nparking بێژە کردن بە فەڕەنسی [fr]\nparking گۆکردنی بێژە کردن لەلایەن Gavors (نێر لە فەڕەنسا)\nparking گۆکردنی بێژە کردن لەلایەن gwen_bzh (نێر لە فەڕەنسا)\nparking گۆکردنی بێژە کردن لەلایەن NicoBE (نێر لە بەلژیکا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی parking بە فەڕەنسی\nهاوبەشکردنی بێژەی parking بە فەڕەنسی:\nparking نموونە لە دەستەوشەیەک\nLa plupart des places de parking ne sont pas gratuites گۆکردنی بێژە کردن لەلایەن Pat91 (نێر لە فەڕەنسا)\nY a-t-il un parking près d'ici ? گۆکردنی بێژە کردن لەلایەن Lolahg (مێ لە فەڕەنسا)\nY a-t-il un parking près d'ici ? گۆکردنی بێژە کردن لەلایەن noisyfrog (مێ لە فەڕەنسا)\nY a-t-il un parking près d'ici ? گۆکردنی بێژە کردن لەلایەن biod3 (نێر لە فەڕەنسا)\nY a-t-il un parking près d'ici ? گۆکردنی بێژە کردن لەلایەن Pat91 (نێر لە فەڕەنسا)\nparc de stationnement گۆکردنی parc de stationnement [fr]\nparking بێژە کردن بە ئینگلیزی [en]\nparking گۆکردنی بێژە کردن لەلایەن redluvr (نێر لە ویلایەتە یەکگرتووەکانی ئەمریکا)\nparking گۆکردنی بێژە کردن لەلایەن RedRosie (مێ لە ویلایەتە یەکگرتووەکانی ئەمریکا)\nparking گۆکردنی بێژە کردن لەلایەن emicini (مێ لە ویلایەتە یەکگرتووەکانی ئەمریکا)\nparking گۆکردنی بێژە کردن لەلایەن TristanJaimes (نێر لە بەریتانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی parking بە ئینگلیزی\nهاوبەشکردنی بێژەی parking بە ئینگلیزی:\nThere is metered parking on the street. گۆکردنی بێژە کردن لەلایەن achromatic (مێ لە بەریتانیا)\nparking بێژە کردن بە پۆڵەندی [pl]\nparking گۆکردنی بێژە کردن لەلایەن Ernest_F (نێر لە پۆڵەندا)\nparking گۆکردنی بێژە کردن لەلایەن Ch1mp (نێر لە پۆڵەندا)\nparking گۆکردنی بێژە کردن لەلایەن shannyb (نێر لە پۆڵەندا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی parking بە پۆڵەندی\nهاوبەشکردنی بێژەی parking بە پۆڵەندی:\nparking بێژە کردن بە لوکسەمبورگی [lb]\nparking گۆکردنی بێژە کردن لەلایەن piral58 (نێر لە لوکسەمبورگ)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی parking بە لوکسەمبورگی\nهاوبەشکردنی بێژەی parking بە لوکسەمبورگی:\nparking بێژە کردن بە کرواتی [hr]\nparking گۆکردنی بێژە کردن لەلایەن KaticaSt (مێ لە کرواتیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی parking بە کرواتی\nهاوبەشکردنی بێژەی parking بە کرواتی:\nparking بێژە کردن بە ئیسپانی [es]\nparking گۆکردنی بێژە کردن لەلایەن Malvarez (نێر لە ئیسپانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی parking بە ئیسپانی\nهاوبەشکردنی بێژەی parking بە ئیسپانی:\nparking بێژە کردن بە ڕۆمانیایی [ro]\nparking گۆکردنی بێژە کردن لەلایەن VanessaM94 (مێ لە ڕۆمانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی parking بە ڕۆمانیایی\nهاوبەشکردنی بێژەی parking بە ڕۆمانیایی:\nparking بێژە کردن بە سیربیایی [sr]\nparking گۆکردنی بێژە کردن لەلایەن jablan (نێر لە سربیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی parking بە سیربیایی\nهاوبەشکردنی بێژەی parking بە سیربیایی:\nداخوازی بێژە کردنی نوێ بێژە کردن بە: ئیسپانی ئینگلیزی پۆڵەندی ڕۆمانیایی سیربیایی فەڕەنسی کرواتی لوکسەمبورگی


پاش وتارە بێ بەها و بێ بنەماکەی دوناڵد ترەمپ سەرۆک کۆماری بێ ئەزموونی ئەمریکا و ئەو بڕیارانەی کە تایبەت بە گەمارۆ خستنە سەر سوپای پاسدارانی شۆڕشی ئیسلامی و چارەنووسی ڕێکەوتنی ناوەکی ئێران لە گەڵ وڵاتانی ١+٥ دەرکرا بە تایبەت ئەو ناوە تەزویرەی کە بەرامبەر بە کەنداوی فارس بە کاری هێنا، ئێرانییەکان جارێکی دیکە پەیامی کۆدەنگی و یەکگرتوویی خۆیان لە بەرامبەر ئەمریکای تاوانبار بە جیهانیان پیشاندا.\nئەوەی لە میدیاکان و تۆڕە کۆمەڵایەتییەکان بە ئاسانی بینراوە ئێرانییەکان پاڵپشتی خۆیان بۆ کۆماری ئیسلامی ئێران و سوپا بەهێزەکەی ڕاگەیاندووە. وەک چۆن محەممەد جەواد زەریف وەزیری دەرەوەی کۆماری ئیسلامی ئێرانیش لە پەیامێک لە تۆڕی کۆمەڵایەتی توێتەر ڕایگەیاند ئێرانییەکان بە ژن و مێرد و منداڵ و گەنج و پیرەوە سوپای پاسدارانی شۆڕشی ئیسلامین.\nپێویست دەکات ئاوڕێک لە مێژووی ساڵانی نە چەندان دوور بدەینەوە. شۆڕشی ئیسلامی ئێران هەر لە سەرەتای سەرکەوتنیەوە تووشی شەڕێکی سەپێندراوی سەدامی دیکتاتۆر بوو، ئاشکرا بوو کە سەدام ئامرازی مسۆگەربوونی بەرژەوەندییەکانی ئەمریکا و وڵاتانی هاوپەیمانی بوو، ئەمریکا و وڵاتانی دیکە بە هەموو شێوازێک پاڵپشتی ڕژێمی ئەو کاتەی عێراقیان کرد کە ئەم شۆڕشە ساوایە تووشی شکست بکەن بەڵام ئێرانییەکان بەو حەماسەتەوە بەرگرییان لە وڵات و حکومەتی خۆیان کرد و ئەو پیلانەی ئەمریکایان بە تەواوی پووچەڵ کردەوە.\nئەمریکا کە لە بواری سەربازیدا شکستی هێنا، لە بواری ئابوریدا بە دەیان جۆرە گەمارۆ و ئابلۆقەی بە سەر ئێراندا سەپاند و سزای هەر وڵات و کۆمپانیایەکی دەدا کە مامەڵەیان لە گەڵ تاراندا دەکرد. چی ڕوویدا؟ ئێران بە کوێ گەیشت؟ هەمووتان پێشکەوتنەکانی ئێرانتان بەو هەموو ڕێگرییانەوە بینی. بێ گومان بە سیاسەتی خۆڕاگری ئابوریش کە لە لایەن ڕێبەری مەزنی شۆڕشی ئیسلامی ئێرانەوە داڕێژراوە لە ساڵانی داهاتووش لە سەر بنەمای ئابوری خۆماڵی و پشت بەستن بە توانا ناوخۆییەکان، کەرتی ئابوری گەشەی زیاتریش دەبینێت.\nلە بوارێکی دیکەدا ئەمریکا و هاوپەیمانەکانی بە پاڵپشتی لە گرووپە جۆربەجۆرە تیرۆریستییەکان هەوڵی ئەوەیان دەدا ئەمن و سەقامگیری ناوخۆیی ئێران تووشی کێشە بکەن و بە هاندانی خەڵک ناڕەزایەتییە جەماوەرییەکان لە ئێراندا پەرە پێ بدەن. بە دڵنیاییەوە لە کاتی هەڵبژاردنەکان بینیوتانە کە خەڵک چۆن ڕوویان لە سندۆقەکانی دەنگدان کردووە و سەر لە نوێ بەیعەتی خۆیان بۆ کۆماری ئیسلامی دووپات کردووەتەوە. لە دەرەنجامی ئەم ووشیارییە کۆمەڵایەتییە و توانا و هێزی ناوەندە ئەمنییەکان، ئێران لە ناوچەی پڕ کێشە و بەرەی ڕۆژهەڵاتی ناوەڕاست بە دوورگەی ئاسایش و سەقامگیری ناسراوە.\nئێستاش هەڕەشە و گوڕەشەکانی ترەمپ و چەپڵەلێدەرانی وەک ڕژێمی زایۆنیستی و سەعوودیای خۆفرۆش، کاریگەریی لە سەر ورە و نیشتمانپەروەری ئێرانییەکان نابێت و گەل بە هەموو پێکهاتەیەکەوە پاڵپشتی لە کۆماری ئیسلامی ئێران و دامەزراوەکانی وەک سوپای پاسدارانی شۆڕشی ئیسلامی دەکات. ئەو سوپایەی کە چقڵی چاوی دوژمنان و تیرۆریستانە و تا سوپا مابێت ئێران و ئێرانییەکان لەوپەڕی ئارامیدا دەژین و هیچ دەستێک ناتوانێت زیان بەم نیشتمانە بگەێنێت کە داری تەمەنی بە خوێنی شەهیدان ئاودێری کراوە. سەرۆک ڕۆحانی زۆر بە جوانی وتی کە نەک ترەمپ بەڵکوو دە ترەمپی دیکەش ناتوانن چۆک بە ئێرانییەکان دابدەن. ئێمە زۆر دەمێکە درووشمی خۆڕاگری و یەکگرتووییمان هەڵبژاردووە و پێکەوەبوونی خۆمانیش لە گۆڕەپانە جیاجیاکاندا تاقیکردووەتەوە. سەبارەت بە ئێران ترەمپیش هەمان چارەنووسی هاوخێڵەکانی وەک جۆرج بۆشی دەبێت. س/ جام کوردی


ململانێ ناوخۆییه‌كان هه‌ڕه‌شه له ئاینده‌ی كورد له كه‌ركوك ده‌كه‌ن\nبه هۆی نه‌گه‌ڕانه‌وه‌ی به‌شێك له ئه‌ندامانی لیستی برایه‌تی له ئه‌نجومه‌نی پارێزگای كه‌ركوك نه‌توانراوه رێژه یاسایی ئه‌نجومه‌ن ته‌واوبكرێت و پارێزگارێكی كورد بۆ شاره‌كه دابنرێت، له به‌رانبه‌ریشدا پارێزگاره به وه‌كاله‌ته‌كه‌ی كه‌ركوك كه له پشكی عه‌ره‌به، هه‌وڵی ته‌عریبكردنی شاره‌كه ده‌دات و ئه‌مه‌ش نیگه‌رانی هاوڵاتیانی شاره‌كه‌ی لێكه‌وتۆته‌وه.\nپارتی ده‌گه‌ڕێته‌وه موسڵ و كه‌ركوك فه‌رامۆش ده‌كات\nبه‌شێك له ئه‌ندامه‌كانی لیستی برایه‌تی له ئه‌نجومه‌نی پارێزگا، سه‌ربه پارتی دیموكراتی كوردستانن و به‌فه‌رمانی حزبه‌كه‌یان و به بیانووی هه‌ڕه‌شه‌و مه‌ترسی له‌سه‌ر ژیانیان نه‌گه‌ڕاونه‌ته‌وه بۆ نێو ئه‌نجومه‌نه‌كه، ئه‌مه‌ش له كاتێكدایه به خشكه‌یی ناوه‌ناوه هه‌ندێك به‌رپرسی بۆ كه‌ركوك ده‌نێرێته‌وه كه تا ئێستا ئه‌جێندا و مه‌به‌ست له گه‌ڕانه‌وه‌یان ئاشكرانه بووه.\nیه‌كێك له بیانووه‌كانی نه‌گه‌ڕانه‌وه‌ی پارتی بۆ نێو ئه‌نجومه‌نه‌كه‌و شاره‌كه، ده‌ڵێن شاره‌كه له‌لایه‌ن هێزه عێراقییه‌كانه‌وه داگیركراوه، هه‌ر ئه‌وه‌ش بووه هۆكاری ئه‌وه‌ی پارتی به‌شداری له هه‌ڵبژاردنه په‌رله‌مانییه‌كه‌ی 12ی ئایاری رابردوو له كه‌ركوك نه‌كات، له كاتێكدا له ناوچه‌كانی موسڵ زۆر به چڕی به‌شداری له هه‌ڵبژاردنه‌كه‌ی كرد، كه له‌وێش هه‌مان هێز حوكمی شاره‌كه ده‌كه‌ن و هه‌فته‌ی پێشووش قایمقامی شه‌نگال و باره‌گا حزبییه‌كانی پارتی گه‌ڕانه‌وه بۆ شه‌نگال و وه‌ك قایمقامیش وتویه‌تی :” له‌لایه‌ن سوپاو حه‌شده‌وه ده‌پارێزرێن”.\nداوای كۆبوونه‌وه‌ی نائاسایی په‌رله‌مان له‌سه‌ر دۆخی كه‌ركوك ده‌كرێت\nداوا له سه‌رۆكایه‌تی ئه‌نجومه‌نی نوێنه‌رانی عێراق ده‌كرێت كۆبونه‌وه‌یه‌كی نائاسایی له‌سه‌ر ره‌وشی ئه‌منی كه‌ركوك ئه‌نجامبدرێت.\nدیلان غه‌فور، ئه‌ندامی ئه‌نجومه‌نی نوێنه‌رانی عێراق له‌سه‌ر فراكسیۆنی یه‌كێتی نیشتمانی كوردستان رایگه‌یاندووه:” یاداشتێكمان به ئیمزای 54 په‌رله‌مانتاری فراكسیۆنه جیاجیاكان خستۆته‌ر به‌رده‌م سه‌رۆكایه‌تی ئه‌نجومه‌نی نوێنه‌ران بۆ ئه‌نجامدانی كۆبونه‌وه‌یه‌كی نائاسایی تایبه‌ت به‌ره‌وشی ئه‌منی كه‌ركوك و ناوچه جێناكۆكه‌كان.\nئه‌و په‌رله‌مانتاره‌ی یه‌كێتی ئاماژه‌ی به‌وه‌شكردووه:” بۆ ئه‌و مه‌به‌سته‌ش ره‌زامه‌ندی سه‌رۆكی ئه‌نجومه‌نی نوێنه‌رانیان بۆ به‌ستنی كۆبونه‌وه‌كه به‌ده‌ستهێناوه‌و چاڕوانی ئه‌وه‌ن ئه‌م هه‌فته‌یه ئه‌نجومه‌نی نوێنه‌ران ده‌ست به‌كۆبونه‌وه‌كانی بكاته‌وه‌و ئه‌و پرسه‌ش بخرێته به‌رنامه‌ی كاری كۆبوونه‌وه‌ی داهاتوو.\nیه‌كێتی هه‌موو هه‌وڵێكی خۆی ده‌خاته‌گه‌ڕ بۆ دانانی پارێزگارێكی كورد\nدلێر عه‌بدولقادر، جێگری لێپرسراوی مه‌ڵبه‌ندی رێكخستنی (ی.ن.ك) له كه‌ركوك بۆ (هه‌واڵ) رایگه‌یاند:” یه‌كێتی هه‌موو هه‌وڵێكی خۆی ده‌خاته‌گه‌ڕ بۆ ئه‌وه‌ی پارێزگارێكی كورد بۆ كه‌ركوك دابنرێت و له هه‌وڵه‌كانیشی به‌رده‌وام ده‌بێت”.\nدلێر عه‌بدولقادر، وتیشی:” ئه‌گه‌ر ئه‌ندامانی لیستی برایه‌تی له ئه‌نجومه‌نی پارێزگای كه‌ركوك بهاتنایه‌ته‌وه بۆ نێو ئه‌نجومه‌كه‌و رێكه‌وتنێك له نێوان یه‌كێتی و پارتی و لایه‌نه كوردییه‌كانی دیكه‌ی شاره‌كه هه‌بوایه، به‌تایبه‌تی ئه‌و لایه‌نانه‌ی كه نوێنه‌ریان له ئه‌نجومه‌نی پارێزگا هه‌یه، به ئاسانی ده‌توانرا پارێزگارێكی كورد بۆشاره‌كه له‌نێوان خۆیان دابنێن، بێئه‌وه‌ی كورد بۆ دانانی پارێزگار پێویستی به هیچ لایه‌نێكی دیكه هه‌بێت”.\nجێگری لێپرسراوی مه‌ڵبه‌ند، باسی له‌وه‌شكرد:”ته‌نها رێگا بۆ دانانی پارێزگاری كه‌ركوك كه ئه‌نجومه‌نی پارێزگا كۆببێته‌وه‌و نیسابی یاسایی ته‌واوبكات و ئه‌وكاته كه‌سێك بۆ پۆستی پارێزگار هه‌ڵبژێرن”.\nله‌باره‌ی ئه‌و ده‌نگۆیانه‌ی كه پارتی ده‌یه‌وێت، له كاتی رۆیشتنی پارێزگاره‌كه به وه‌كاله‌ته‌كه‌ی ئێستا بۆ په‌رله‌مانی عێراق، قایمقام وه‌ك پارێزگار ده‌ستبه‌كاربێت كه له پشكی پارتییه، دلێر عه‌بدولقادر وتی:” نازانم بۆ ئه‌و قسانه پشت به چ بنه‌مایه‌كی یاسایی به‌ستراوه، یاخود چ رێنمایی و رێكه‌وتنێك، به‌ڵام ئه‌وه‌ی من بزانم ده‌بێ كاتێك پارێزگاری به وه‌كاله‌تی ئێستای شاره‌كه كه رۆیشت، له نێو ئه‌نجومه‌نی پارێزگا پارێزگارێك دابنرێت، پێش ئه‌وه‌ی به‌غدا وه‌كو ئه‌مری واقع یه‌كێك وه‌ك پارێزگار بنێرێت یاخود بڕیارێك ده‌ر بكات”.\nهه‌روه‌ها ئاشكراشیكرد:” باشترین هه‌وڵیش بۆ چاره‌سه‌ركردنی ته‌واوی كێشه‌كان یه‌كخستنه‌وه‌ی نێو ماڵی كورده ، ئه‌گه‌ر رێكنه‌خرێته‌وه دووچاری كێشه‌ی زۆر خراپ ده‌بینه‌وه”.\nگۆڕان پشتگیری هه‌ر هه‌وڵێك بۆ دانانی پارێزگارێكی كورد بۆ كه‌ركوك ده‌كات\nمحه‌مه‌د نه‌سره‌دین، سكرتێری مه‌كۆی كه‌ركوكی بزوتنه‌وه‌ی گۆڕان له كه‌ركوك بۆ (هه‌واڵ)، رایگه‌یاند:”ئه‌و دۆخه‌ی ئه‌مڕۆ كه‌ركوك تێیكه‌وتووه، كاتێك كه كورد بۆ خۆی ئه‌و توانایه‌ی نییه له رووی سه‌ربازییه‌وه رووبه‌ڕووی حكومه‌تی عێراق بێته‌وه، تاكه رێگه‌چاره‌ش ئه‌وه‌یه كورد بۆ خۆی به رێكاره یاساییه‌كان هه‌ستێت”، ئه‌وه‌شیختسه‌روو:”ئه‌مڕۆ له توانایدایه له ئه‌نجومه‌نی پارێزگای كه‌ركوك، به‌تایبه‌تی ئه‌و لایه‌نانه‌ی كه كه‌ركوكیان جێهێشتووه، ئه‌گه‌ر راستگۆبن له‌گه‌ڵ پرسی كه‌ركوكدا، ئاماده‌ی دانیشتن بن له ئه‌نجومه‌نی پارێزگای كه‌ركوك، به‌ڵێ باشترین رێگاچاره ئه‌وه‌یه له ئه‌نجومه‌نی پارێزگا پارێزگارێكی كورد بۆ شاره‌كه دابنرێت”.\nهه‌روه‌ها محه‌مه‌د نه‌سره‌دین، باسی له‌وه‌شكرد:”پێویسته بۆ ئه‌وه‌ی له رێگای دیاریكردنی پارێزگارێكی كورده‌وه، روویه‌كی ده‌سه‌ڵاتی كوردی بۆشاره‌كه بگێڕینه‌وه‌و رێگریش بین له‌و شاڵاوه نوێیه‌ی ته‌عریب كه ئه‌مڕۆ له‌سه‌ر كه‌ركوكه‌و رێگریش بین له‌وه‌ی كه دژایه‌تی كوردو مافه ره‌واكانی ده‌كات”.\nله باره‌ی گه‌ڕانه‌وه‌ی پارتی بۆ شه‌نگال و نه‌هاتنه‌وه‌ی بۆ كه‌ركوك، سكرتێری مه‌كۆی كه‌ركوكی بزوتنه‌وه‌ی گۆڕان وتی:” ئه‌و لایه‌نانه‌ی كه ئه‌مڕۆ هه‌ر بیانوویه‌كیان هه‌بێت بۆ نه‌گه‌ڕانه‌وه‌ی كه‌ركوك، ده‌بێ به هه‌مان چاوی شه‌نگال ته‌ماشای كه‌ركوك بكه‌ن، چۆن ئاماده‌ن بۆ شه‌نگال گفتوگۆ له‌گه‌ڵ به‌غداو لایه‌نه شیعه‌و سوننه‌كان بكه‌ن، بۆ ئه‌وه‌ی هه‌وڵی ئه‌وه بده‌ن ئیداره‌كه‌ی خۆیان به ئیداره‌یه‌كی شه‌رعی ده‌زانن بۆ شه‌نگال پێمانوایه بارودۆخی كه‌ركوكیش شایسته‌ی ئه‌وه‌یه كه‌وا سه‌رجه‌م لایه‌نه‌كان خزمه‌ت به‌وه بكه‌ن كه ئیداره‌یه‌كی كوردی بۆ شاره‌كه بگه‌ڕێته‌وه‌و پارێزگارێكی كورد بۆ شاره‌كه دابنرێت”.\nپارتی كه‌ركوك ده‌كاته قوربانی به‌رژه‌وه‌ندیه حزبییه‌كانی خۆی\nهاوكات سكرتێری مه‌كۆی كه‌ركوكی بزوتنه‌وه‌ی گۆڕان له كه‌ركوك ئاماژه‌ی بۆ ئه‌وه‌شكرد:” ئه‌مه دووفاقی سیاسییه، ناڕاستگۆییه له‌گه‌ڵ كه‌ركوك كاتێك كه هێزێك له‌و شوێنه‌ی ده‌سه‌ڵاته حزبییه‌كه‌ی ده‌گه‌ڕێته‌وه له‌گه‌ڵ حه‌شدی شه‌عبی داده‌نیشێت، ئه‌وكات حه‌شدی شه‌عبی به داگیركار نازانێت و به‌ڵكو به پارێزه‌ری ده‌زانێت، به‌ڵام له كه‌ركوكدا له‌به‌ر ئه‌وه‌ی دیاره كه ده‌سه‌ڵاته‌كه‌ی له ئاست ئه‌وه‌دا نییه، ئه‌وه‌نده‌ش متمانه‌ی خه‌ڵكی كه‌ركوكی نییه، تائێستاش نه‌یتوانیوه ده‌سه‌ڵاتێكی حزبی خۆی له كه‌ركوكدا هه‌بێت ، بۆیه ئه‌مڕۆ ئه‌و لایه‌نه سیاسییه كه پارتییه، كه‌ركوك ده‌كاته قوربانی به‌رژه‌وه‌ندی حزبییه‌كانی خۆی، كه‌ركوك و شه‌نگال لای ئێمه خۆشه‌ویستن، گێڕانه‌وه‌ی ده‌سه‌ڵاتی كوردی بۆ كه‌ركوك كارێكی زۆر گرنگه”.\nله باره‌ی هه‌ڵوێستی لایه‌نه سیاسیه‌كان له دانانی پۆستی پارێزگارێكی كورد بۆ شاره‌كه، وتی:” سه‌رجه‌م لایه‌نه سیاسییه‌كان كه تا ئێستا له كه‌ركوك ماون و وه‌ك پارتی كه‌ركوكیان جێنه‌هێشتووه، ئه‌ركێكی ئه‌خلاقی و مێژووییان له‌سه‌ره، دانانی پارێزگارێكی كورد ئه‌گه‌ر له یه‌كێتی بێت یاخود له هه‌ر لایه‌نێكی تر بێت، مانای دیاریكردنی ئه‌و پارێزگاره خزمه‌تكردنێكه به كوردی شاره‌كه‌و سه‌رجه‌م پێكهاته‌كانی، كاتێك كه ئه‌و پارێزگاره شێوازێك ده‌بێت له گێڕانه‌وه‌ی ده‌سه‌ڵاتی كوردی، ئه‌ركی سه‌رجه‌م لایه‌نه سیاسییه‌كانه پاڵپشتی ئه‌و هه‌وڵانه بكه‌ن، به‌ڵێ ئێمه وه‌ك لایه‌نه سیاسییه‌كان له‌گه‌ڵ هه‌ر لایه‌نێكی سیاسیدا بێت، هه‌وڵی دانانی پارێزگار بێته پێشه‌وه پاڵپشتی ده‌كه‌ین.\nتا ئێستا هاتنه‌وه‌ی ئه‌ندامانی پارتی و یه‌كگرتوو بۆ ئه‌نجومه‌ن نه‌بۆته بریار\nگه‌لاوێژ جه‌باری، ئه‌ندامی لیستی برایه‌تی له ئه‌نجومه‌نی پارێزگای كه‌ركوك له باره‌ی ئومێدی گه‌ڕانه‌وه‌ی ئه‌و ئه‌ندامانه‌ی لیستی برایه‌تی كه تائێستا نه‌گه‌ڕاونه‌ته‌وه بۆ ئه‌نجومه‌نه‌كه، بۆ (هه‌واڵ) رایگه‌یاند:” له ئێستادا هه‌وڵێك هه‌یه بۆ گه‌ڕانه‌وه‌ی ئه‌ندامانی لیستی برایه‌تی، به‌ڵام تا ئێستا نه‌بۆته بڕیار، هیوادارین بێنه‌وه بۆ ئه‌وه‌ی بتوانین پارێزگارێكی كورد بۆ شاره‌كه دابنێین”.\nله باره‌ی نه‌هاتنه‌وه‌ی ئه‌ندامانی لیستی برایه‌تی، كه چه‌ند زیانێكی به هاوڵاتیانی شاره‌كه گه‌یاندووه، جه‌باری وتی:” بێگومان به نه‌هاتنه‌وه‌ی ئه‌ندامانی لیستی برایه‌تی و كۆنه‌بوونه‌وه‌ی ئه‌نجومه‌ن هاوڵاتیان زه‌ره‌رمه‌ند ده‌بن، له‌به‌ر ئه‌وه‌ی هه‌ندێ بڕیاری ئه‌نجومه‌ن هه‌یه خه‌رق كراون له‌لایه‌ن پارێزگاری به وه‌كاله‌ته‌وه، ئه‌گه‌ر ئه‌نجومه‌ن كارا بێت چاوخشاندنه‌وه به هه‌ندێ بڕیار هه‌یه ده‌بێ بكرێت، به ته‌ئكید خه‌ڵكی كه‌ركوك زه‌ره‌رمه‌ندده‌بن”.\nیه‌ك (یه‌كگرتوو) دوو ئاراسته‌ی جیاواز\nوتیشی:” له‌و كاته‌ی ئه‌نجومه‌ن دابنیشێت و كارا بێت، ده‌توانێت چ پارێزگار بێت یاخود به‌ڕێوه‌به‌ری هه‌ر فه‌رمانگه‌یه‌ك كه كارێكی نایاسایی یاخود گومانێكت لێی هه‌بێت، بانگێشتی ئه‌نجومه‌ن بكرێت، پێشتریش ئه‌و رێكاره یاساییانه كراون، ئه‌وه كارێكی سروشتییه‌و له توانای ئه‌نجومه‌ندا هه‌یه”.\nله باره‌ی نه‌هاتنه‌وه‌ی ئه‌ندامانی پارتی بۆ نێو ئه‌نجومه‌نه‌كه، هاوكات یه‌كگرتووی ئیسلامیش بوونه‌ته دوو به‌شه‌وه، گه‌لاوێژ جه‌باری وتی:” پێویسته حزبه‌كه‌یان وه‌ڵامی بۆ ئه‌و پرسیاره‌ی هه‌بێت، ئه‌وان ئه‌ندامی حزبێكی ترن، ده‌بێ یه‌كگرتووی ئیسلامی كوردستان وه‌ڵامی ئه‌وه‌ی هه‌بێت بۆچی ئه‌ندامه‌كانیان بوونه‌ته دوو به‌شه‌وه، دوانیان ده‌وام ده‌كه‌ن و یه‌كێكیان ده‌وام ناكات”.\nهه‌روه‌ها له باره‌ی مه‌ترسییه‌كانی سه‌ر ژیانی ئه‌ندامانی ئه‌نجومه‌ن، گه‌لاوێژ جه‌باری، ئاماژه‌ی بۆ ئه‌وه‌كرد:”تائێستا ئێمه ده‌وام ده‌كه‌ین و هاتوچۆی ئه‌نجومه‌ن ده‌كه‌ین و هیچ مه‌ترسییه‌كیش له‌سه‌رمان نییه”.\nپارتی به پاسه توركییه‌كه گه‌ڕایه‌وه\nپێشتریش، شوان داودی، ئه‌ندامی خولی پێشووی په‌رله‌مانی عێراق، له گۆشه‌ی له ژێر چاویلكه‌وه، كه هه‌فتانه له رۆژنامه‌ی (هه‌واڵ) بڵاوده‌بێته‌وه، نوسیبووی :” دوای بلڵاوبوونه‌وه‌ی ئه‌و ده‌نگۆیانه كه یه‌كێتی له‌گه‌ڵ پێكهاته‌كانی تردا له رێككه‌وتن نزیكبۆته‌وه، له‌و هه‌فته‌یه‌دا پارتی به خشكه‌یی ده‌ستی به گه‌ڕانه‌وه‌ی به‌ڕێوه‌به‌ره‌كانی كرد له شاره‌كه.\nداودی باسی له‌وه‌شكردبوو:” دوای ئه‌وه‌ش كه پارتی بێئومێد بوو له‌وه‌ی كه چیتر یه‌كێتی چاوه‌ڕێی ناكات و ئه‌و دانوستانانه راناگرێت و ناكشێته‌وه، هه‌وڵی ئه‌وه‌ی داوه له رێگه‌ی توركیاوه ئاسته‌نگ بۆ پرۆسه‌كه دروست بكات.\nشوان داودی ده‌شڵێت:” یه‌كێتی هیچ كات لاری نه‌بووه له به‌شداری پێكردنی پارتی له ئیداره‌دانی شاره‌كه به‌پێی قه‌باره‌ی خۆی، به‌ڵام خۆشتر بوو هاتنه‌وه‌ی براده‌رانی پارتی بۆ شاری كه‌ركوك و به‌شداریكردنی له پرۆسه‌ی سیاسی شاره‌كه له رێگه‌ی ته‌وافوقی كوردی و لیستی برایه‌تی نێو ئه‌نجومه‌نی پارێزگه‌وه بوایه، نه‌ك له رێگه‌ی توركیاو به‌ره‌ی توركمانییه‌وه، كه گومان لای خه‌ڵكی كه‌ركوك له ته‌وقیت و مه‌رامی گه‌ڕانه‌وه‌كه‌یان دروست ده‌كات.\nشه‌نگالییه‌كان دژی چوونه‌وه‌ی قایمقام خۆپیشاندان ده‌كه‌ن\nرۆژی چوارشه‌ممه‌ی رابردوو، كاتێك قایمقامی قه‌زای شه‌نگال كه له پشكی پارتییه گه‌ڕایه‌وه بۆ قه‌زاكه، دانیشتوانی قه‌زای شه‌نگال خۆپیشاندانیان دژی هاتنه‌وه‌ی ئه‌نجامداو به ئاشكرا ده‌یانوت:” كه‌سان و هێزێكمان ناوێ كه له 2014 جێیهێشتین و داعش شاره‌كه‌ی داگیركردین “.\n 706 جار بینراوه\n11/3/2018 12:44:15 PM


زێدەڕۆیی وبەفیرۆدان، لەخواردن وخواردەمەنیدا\nدیاردەی زێدەڕۆیی وبەفیرۆدان، لەئێستادا یەكێكە لەدیاردە ئابوری وكۆمەڵایەتییەكانی كۆمەڵگاكان بەگشتی وكۆمەڵگادواكەوتوو وتازەپێگەشتووەكان بەتایبەتــــــی.\nئەم دیاردەیە، دوای زۆربوون وفەراهەمبوونی شمەك وكاڵاوخزمەتگوزارییەكان زیاتر دەركەوت، بەو پێ یەی پێداویستیەكان لەپێویستیەكانی تاك وخێزان و كۆمەڵگا زیاتر بوو.\nلەمانگی پیرۆزی ڕەمەزاندا، بەداخەوە موسڵمانان زیاتر خەرج دەكەن و زیاد لەپێویستی ڕۆژانەیان لەخواردن و خواردەمەنی بەكاردەهێنن، كەگومانی تێدا نی یە، ڕێژەیەكی زۆری ئەم پێداویستیانە بەفیرۆ دەڕوات ودەكرێنە ناو سەتڵی خۆڵ وخاشاكەوە.\nلەقورئانی پیرۆزدا، هاتووە كەخوای گەورە بەفیرۆدەرانی خۆشناوێت (ۆكُلُوا ۆاشْرَبُوا ۆڵا تُسْڕفُوا ۚ إِنَّهُ ڵا یُحِبُّ الْمُسْڕفِینَ)\nهەروەها داوامان لێ دەكات، لەبەفیڕۆدان و زیادەخەرجی دوور بكەوینەوە بەگشتی و لەخواردن وخواردەمەنی بەتایبەتی.\nزێدەخەرجی وبەفیڕۆدان، لەهەڵسوكەوتەنەشیاوەكان ئەژمار دەكرێت، كەدەبێتەهۆی زەرەروزیان لەتاك و خێزان وكۆمەڵگا، لەهەمانكاتدا، دەبێتەهۆی لەناوچوونی هەندێ لەدەرامەتەكان.\nزیادەڕۆیی لە خۆراك و خواردەمەنیدا، بووەتە دیاردەیەكی بەرچاو و كۆمەلگای كوردی، بەدەستییەوە دەناڵێنێت، هیچ خێزانێك نی یە، سفرەی بەربانگی بەبێ فیڕۆدانی بەشێك لەخوانەكەی نەبێت! هەرچەندە ئامارێكی دروست لەم بوارەدا نی یە، بەڵام بەدڵنیاییەوە، لەم مانگەدا زیاتر لە(50%)ی زبڵ وخاشاكی خێزانەكان، بریتین، لەپاشماوەی خۆراك وخواردەمەنی و میوە وسەوزە.\nهەروەها دەرئەنجامی ئەم دیاردەیە، جارێكی تر قەیرانی گرانبوونی بازاڕ، سەرهەڵدەدات، بارگرانی زیاتر بەسەر گیرفان و داهاتی خێزانەكانەوە دروست دەبێت.\nزانستی ئابوری، جەخت لەوە دەكاتەوە كە پێویستە تاك و خێزانەكان، بەپێ ی پێویستی ئەندامانی خێزان و رۆژانە، پێداویستیەكان دابین بكەن، زیاد لەپێویستی زەرەر لەگیرفان وداهات دەدات.\nلەلایەكی ترەوە، دەرئەنجامی ئەم خواستە زۆرەی بەكاربەران و لاوازی ئابوری هەرێم، كەتوانای وەڵامدانەوەی خواستی ناوخۆی نیە، ناچار بۆ پڕكردنەوە پەنا دەبرێتە بەر هاوردەكردن، بەپێ ی ئامارە ناڕەسمییەكان (90%) پێداویستە خۆراكی و خواردەمەنییەكان، لەدەرەوە هاوردە دەكرێت، داهات و پارەی نیشتیمانی دەچێتە گیرفانی وڵاتی هەناردەكارەوە.\nبێ گومان، زێدەڕۆیی لەخواردن وخواردەمەنی دا، چەندین دەرئەنجانی نێگەتیڤی هەیە، لەوانە:-\n* قەڵەوی و زیادبوونی كێشی لەش، لەڕێگەی زۆرخۆرییەوە، قەڵەوی دروست دەبێت، ئەمەش مرۆڤ تووشی چەندین نەخۆشی دەكات، وەك نەخۆشییەكانی دڵ وفشاری خوێن وشەكرە وئازاری جومگە وئێسك.\n* هەستكردن بەتەمەڵی و سستی، بێگومان كەسی زۆرخۆر، دەرئەنجامەكەی تەمەڵی دەبێت، كەزۆربەی كات ئارەزووی خەو دەكات.\n* خەرجكردنی زیاد لەدارایی، ئەمەش بەهۆی ئامادەكردنی خوانێكی چەورو جواروجۆر، بەبەردەوامی.\nئەم دیاردەیە، لەكاتێكدایە جیهان بەگشتی بەدەست كەمبونەوەی خۆراكەوە گیرۆدەبووە، بەهۆی دەرئەنجامەكانی كۆرۆناڤایرۆس و ووشكەساڵی، جەنگی ڕووسیاو ئۆكرانیا. بەرزبونەوەی نرخی نەوت لەجیهاندا، بووەتەهۆی زیادبوونی تێچوونی بەرهەمهێنان و سەرئەنجام ئاستی گشتی نرخەكان لەبازاڕەكاندا بەرزتر دەبێتەوە، هەر ئەمەش یەكێكە لەهۆكارەكانی هەڵــاوسانی نێودەوڵەتی.\nهەندێ لەڕاپۆرتەكان باس لەبەفیڕۆدانی نزیكەی (1.3) ملیار تەن/ساڵانە لەخواردن دەكرێت، ئەم ڕێژەیە نزیكەی سێ یەكی بەرهەمهێنانی جیهان دەبێت، بەمانایەكی تر، واتە یەك لەسێ بەشی خۆراكی جیهانی لەسەلەی خۆڵدا دەبینێتەوە.\nبەداخەوە، كۆمەڵگای كوردیش، لەم دیاردەیە بێ بەش نی یە، لەساڵانی پێشوودا بەهۆی زیادبوونی داهاتی تاك وخێزانەكانەوە، دیاردەی زێدەخەرجی وبەفیرۆدان زیادی كردو بەسەدان تەن لەخۆراك وخواردەمەنی و سەوزەو میوە بەفیرۆ چوون، سەرەڕای قەیرانی دارایی و كێشەئابورییەكان، بەڵام كۆمەڵگا هێشتا ڕێژەیەكی زۆری خواردن و خواردەمەنی زیاد لەپێویست خەرج دەكات و دیاردەی بەفیڕۆدان و زێدەخەرجی لەئاستێكی بەرزدایە.\nیەكێك لەهۆكارەكانی ئەم دیاردەیە، نەبوونی هۆشیاری تاك وخێزانەكانە لەشێوازی بەكاربردنی خواردن وخواردەمەنیدا.\nهەربۆیە، پێویستە هەموو لایەك بەڕاگەیاندن و ڕێكخراوەكانی كۆمەڵگای مەدەنی و مامۆستایانی ئایینی و ناوەندەكانی پەروەردەوفێركردنەوە، هەوڵی بڵاوكردنەوەی هۆشیاری بەكاربردن بدرێت، چونكە ئەم دیاردەیە، مەترسییەكی گەورەیە لەسەر ئاسایشی خۆراك و ماڵ وسامانی هاونیشتمانیان.


:: KDPMR :: - ترەمپ: لە عێراق شتێک نییە بە ناوی حکومەت و بەدەست ئێرانە\nدۆناڵد ترەمپ، سەرۆکی ئەمریکا رەخنە لە ئیدارەی پێشووی وڵاتەکەی دەگرێ کە عێراقی بەجێهێشتووە و، بووتە هۆی دروستبوونی بۆشاییەک بۆ ئێران و داعش، دووپاتیدەکاتەوە دەبوو دەستیان گرتبایە بەسەر نەوتەکەشیدا.\nترەمپ رایگەیاند "عێراق و ئێران دوو هێزی سەربازی وەکو یەکدی بوون، چەندین ساڵ بەیەکەوە شەڕیان بوو، تاهەتایەش بەردەوام دەبوون، بەڵام ئەمریکا هەڵەی کرد، چووە نێو عێراق و دای بە دەست ئێران".\nترەمپ هەروەها دەڵێ "نەدەبوو کە چووینە عێراق، بەجێمان بهێشتایە، بۆشاییەکمان دروست کرد، ئێران و داعش پڕیانکردەوە".\nبەڕای سەرۆکی نوێی ئەمریکا، لە عێراقی دوای ئەمریکا، حکومەت نەبووە و ئێستاش نییە، بۆیە دەبووایە ئەمریکا بمابایەوە و نەوتی عێراقی کۆنترۆڵکردبا، تاوەکو داعش سوودی لێ نەبێنێ.\nدۆناڵد ترەمپ، سەرۆکی ئەمریکا لە هەڤپەیڤینێكدا لەگەڵ کەناڵی ئەی بی سی ئەمریکی، باسی لەو رۆژانەش کرد کە وەکو سەرۆک دەستبەکاربووە.\nترەمپ، ئاماژە بەوە دەدات ئەرکی سەرەکیی ئەو، پاراستنی ئاسایشی ئەمریکا و رێگەگرتنە لەوەی "تیرۆریست" بچێتە نێو خاکەکەیەوە. هەروەها دەڵێ "هەموو رێکار و رێساکان قورس دەکەین، لەسەر هەموو ئەو وڵاتانەی شەڕی تیرۆریان تێدایە".\nترەمپ، لە هەڵمەتی هەڵبژاردنەکەیدا، بەڵێنی دا رێگە بگرێت لە چوونی کۆچبەرانی نایاسایی بۆ وڵاتەکەی، بۆ ئەو مەبەستەش دیوارێکی گەورە لەسەر سنوورەکانی وڵاتەکەی لەگەڵ مەکسیک، دروست دەکات.\nرێنماییەكانی تره‌مپ سه‌باره‌ت به كۆچبه‌ران به وه‌ستاندنی ڤیزە بۆ ماوه‌یه‌كی كاتی بۆ كۆمه‌ڵێك وڵاتی رۆژهه‌ڵاتی نێوه‌ڕاست دەستپێدەكەن، لەوانە: عێراق، لیبیا، ئێران، سۆماڵ، سودان، یه‌مه‌ن و سووریا.\nرۆژنامەنووسەکەی کەناڵی ئەی بی سی، دەپرسێ بۆچی سعودیە و پاکستان لەو لیستەدا نین، ترەمپیش لە وەڵامدا دەڵێ "چاوەڕوان بە، بۆ هەموو ئەو شوێنانە قورسی دەکەین کە دەبنە هۆی ناردنی کەسی کێشەدار بۆ وڵاتەکەمان".\nترەمپ، جارێکی دیکە رەخنەی لە ئەوروپا گرت کە دەرگایان بۆ کۆچبەران کردەوە و، دەڵێ "کارەساتێکی گەورەبوو". باس لەوەش دەکات، پلانی ئەو، ئەوەیە بەزووترین کات ناوچەی ئارام لە سووریا دروست بکات.\nسەبارەت بە وەی کە بڕیاری رێگەگرتن لە کۆچبەران، نابێتە هۆی ئەوەی خەڵک توڕە بکات لە ئەمریکا، ترەمپ جەختدەکاتەوە لەوەی "لەوە زیاتر توڕەبوون چییە کە ئێستا هەیە! جیهان، خۆی ئێستا بریتییە لە جیهانێکی شڵەقاو، سەیری حەلەب بکە سەیری موسڵ بکە".\nترەمپ هەروەها دەڵێ، ئەمریکا شەش تریلیۆن دۆلاری بۆ رۆژهەڵاتی نێوەڕاست خەرجکردووە، بە بێ ئەوەی هیچ ئەنجامێکی هەبێت.\nلە بەشێکی دیکەی گوتەکانیدا ترەمپ، رەخنە لە پلانی شەڕی موسڵ دەگرێ و دەڵێ "تێنەدەگەیشتم بۆ لە میدیاکان باسی پلانی سەربازیی ئەو شەڕەیان دەکرد و، دەیانگوت شەش مانگی دیکە، چوار مانگی دیکە، مانگێکی دیکە، هەفتەیەکی دیکە دەستپێدەکەین".\nسەرۆکی ئەمریکا لەبارەی کاتی شەڕی موسڵەوە هەروەها دەڵێ "ئەو قسانە، کاتیان دا بە دوژمن تاوەکو خۆی ئامادەبکات، بۆیە دەبینین ئێستا شەڕی موسڵ چەند سەختە".\nسەرۆکی نوێی ئەمریکا هەروەها روونیدەکاتەوە "من، پلانم جیاوازە و هەرگیز پلانە سەربازییەکانم ئاشکرا ناکەم، کە جێبەجێمکردن پاشان باسیان دەکەم".\nلەبارەی ناوخۆی ئەمریکاش، ترەمپ دەڵێ، کاری سەرەکی ئەو جگە لە پاراستنی ئاسایش، بریتیی دەبێ لە دۆزینەوەی کار. هەروەها دەڵێ "هیچ جێگەی قبوڵ نییە، کە دەبینین شیکاگۆ دۆخێکی ترسناکی هەیە و، رۆژانە وەکو ئەفغانستان خەڵکی لێ دەکوژرێت".\nترەمپ، کە وەکو 45ـەمین سەرۆکی ئەمریکا، پێش سوێندخواردنی لەنێو کۆشکی سپی، کۆدەکانی بەکارهێنانی چەکە ناوەکییەکانی ئەمریکای نیشاندرا. باسی ئەو ساتە دەکات و دەڵێ "هەستێکی سەیر و ترسناک بوو، زۆر ترسناک بوو، چونکە پیشانیاندام کە بەکاریبهێنم چ وێرانییەکی لێدەکەوێتەوە".\nعێراق و تورکیا له‌سه‌ر چه‌ند خاڵێک رێکه‌وتن\nچرکەساتی دەستگیرکردنی تەقەکەرەکەی فلۆریدا\nدواین زانیاری لەبارەی ھێرشبەرەکەی ئیستەنبوڵ\nچوار به‌ندکراوی گوانتانامۆ ره‌وانه‌ی وڵاته‌کانیان کرانه‌وه


یەکێتی و پارتی هێرشیان بۆ سەر یەکتر دەستپێکرد – لڤین پرێس\nمەڵبەندی 15ی ڕێکخستنی شنگالی یەکێتیی نیشتمانیی کوردستان ڕاگەیەندراوێکی بڵاوکردەوە و ئاماژەی بەوەداوە “خەڵكی شنگال هەموو شاهیدن كە پارتی شنگالی رادەستی داعش كرد”.\nلە ڕاگەیەندراوەکەی مەڵبەندی 15ی یەکێتی هاتووە “باسی ئەوەتان کرد كە خەڵکی شنگال شاهیدی ئەوەن كێ قوربانی و خوێنی داوا لە كاتی پەلاماری تیرۆرستانی داعش بۆ سەر شنگال راستیيەکە ئەوەیە ئێوە بوون كە دەسەڵاتی شنگال بە دەستتان بوو و ئێوە بوون کە بەرپرسی لقەکەتان دەی وت: بە 12 هەزار پێشمەرگە شەڕ دەکەین، بەڵام لە ڕاستیدا شەوی پێش هاتنی داعش ئەمرى پێدرا هەمووی بکشێنەوە بەبێ یەك تەقە و ئێوە بوون كە بەرپرسی لقەکە دەی وت: شنگال چۆڵناکەین تا داعش بە سەر تەرمەکەماندا نەڕوات، بەڵام پێش هەموو خەڵکی شنگال دەڤەرەکەتان چۆڵکرد و خەڵکی سڤیل بە دەستی داعشتان بەجێهێشت و ئێستاش خەڵکی شنگال هەمووی شاهیدە کە ئێوە شنگال رادەستی داعش کرد”.\n“خەڵكی شنگال هەموو شاهیدن كە پارتی شنگالی رادەستی داعش كرد”\nمەڵبەندی (15)ی شنگالی یەكێتیی نیشتمانیی كوردستان راگه‌یه‌نراوێكى بڵاوكرده‌وه و رایگه‌یاند، خەڵكی شنگال هەموو شاهیدن كە پارتی شنگالی رادەستی داعش كرد\nلە بارەی بارودۆخی شنگال و ئەو رووداوانەی لە شنگال روویدا لە نێوان سوپای عێراق و هێزی (یەبەشە) ئێمە وەكو یەکێتیی نیشتمانیی کوردستان لە شنگال هیچ كاتێک لەگەڵ ئەوەدا نیین كە خاكی شنگال ببێتە قوربانی تەسفیەکردنی حیسابات.\nسەبارەت بە راگەیاندراوی لقی 17 پارتی بە چەند خاڵێك هەندێک راستی بیری ئەوان دەهێنینەوە:\n– باسی ئەوەتان کرد كە خەڵکی شنگال شاهیدی ئەوەن كێ قوربانی و خوێنی داوا لە كاتی پەلاماری تیرۆرستانی داعش بۆ سەر شنگال راستیيەکە ئەوەیە ئێوە بوون كە دەسەڵاتی شنگال بە دەستتان بوو و ئێوە بوون کە بەرپرسی لقەکەتان دەی وت: بە 12 هەزار پێشمەرگە شەڕ دەکەین، بەڵام لە ڕاستیدا شەوی پێش هاتنی داعش ئەمرى پێدرا هەمووی بکشێنەوە بەبێ یەك تەقە و ئێوە بوون كە بەرپرسی لقەکە دەی وت: شنگال چۆڵناکەین تا داعش بە سەر تەرمەکەماندا نەڕوات، بەڵام پێش هەموو خەڵکی شنگال دەڤەرەکەتان چۆڵکرد و خەڵکی سڤیل بە دەستی داعشتان بەجێهێشت و ئێستاش خەڵکی شنگال هەمووی شاهیدە کە ئێوە شنگال رادەستی داعش کرد.\n– باسی پرۆسەی ئازادکردنی شنگالتان کرد کە تەنیا ئێوە بوون، راستیەکە ئەوەیە کە یەکێتیی نیشتمانیی کوردستان هاوکاری زۆر چەک و تەقەمەنی لەڕێگای سوریا رەوانەی شاخی شنگال کردووە و تا ئێستا یەکێتی یەک چرکە شنگال بەجێی نەهێشتووە و شان بە شانی خەڵکی شنگال بەشداری پرۆسەی ئازادکردنی شنگالدا کردەوە و پۆلێک لە پێشمەرگەی یەکێتی سەربە لیوای 111 لە پرۆسەی ئازادکردنی شنگالدا شەهید بوون.\n– باسی 16ی ئۆکتۆبەری 2017 تان کرد كە خەڵكی شنگال داوا لە ئێوە کردووە کە خۆیان ئیدارەی خۆیان بکەن ئەگەر راستە بۆ خەڵکی شنگال ئیدارەی خۆی نەکرد.\n– باسی هەڵبژاردنی ئۆکتۆبەری ساڵی رابردوو راستیەکە ئەوەیە کە بە دروستکردنی ترس و دڵەڕاوکی خەڵکی شنگال دەنگیدا و بەڵگە ئاشکرایە کە دایکێکی شنگال بۆ سۆشیال میدیا باسی ئەوە دەکات ئەگەر دەنگ نەدات بە پارتی لەناو کەمپ دەری دەکەن و بەڵگەی زۆر هەیە کە بە پارە و تەهدیدکردنی خەڵک بە بڕینی ئازوقە و دەرکردنیان لە کەمپ دەنگی خەڵکتان برد.\n– ئێوەن کە ناهێڵن خەڵک بگەڕێتەوە شنگال بۆ سوود وەرگرتن لە دەنگدان.\n– سەبارەت بە موزایەدە یەکێتی هەرگیز لە سەرەتایی دامەزراندنی لەگەڵ موزایەدە نەبووە و نابێ و هەمیشە خزمەتکاری خەڵک بووە، چونکە ئێمە خوێندکاری رێبازی مام جەلالن کە هەمیشە پارێزەری تایبەتی ناوچە دابڕاوەکان بوو.\n– یەکێتی لەگەڵ ئەوە دایە کە دۆخی شنگال ئارام بێت و سەقامگیری و ئاشتی و خزمەتگوزاری لە دەڤەرەکە دروست ببن و داواکارين رێگابدەن خەڵکی شنگال بگەڕێنەوە زێدی خۆیان.\nمەڵبەندی 15ی ڕێکخستنی شنگال ی.ن.ک\nئەم هێرشەی یەکێتی بۆ سەر پارتی لەوەڵامێکی پارتیدایە کە ئەمڕۆ لە ڕێگای میدیا فەرمیەکانیەوە بەیاننامیەکی بەناوی لقی حەڤدەی پارتیەوە لەشەنگال بڵاوکردەوە و وتبوویان ” لەكاتی پەلاماری تیرۆریستانی داعش بۆسەر شنگال هەموو ئەو هێز و لایەنانەی موزایەدات دەكەن بە یەكێتی و پەكەكە و حكوومەتی عێراقیشەوە لە شنگال بوون، كەسیان بەرگرییان لە شنگال نەكرد و، تەنیا پارتی بەرگری كرد و خوێنی دا. لە پڕۆسەی ئازادكردنی چیای شنگال و ڕێگەكانی شنگال لە مانگی كانوونی یەكەمی 2014 و، لە ئۆپەڕاسیۆنی ئازادكردنی شنگال لە تشرینی دووەمی 2015 ئەوە پارتی و پێشمەرگەكانی پارتی بوون كە بە تەنیا و بە خوێنی خۆیان شنگالیان ئازادكرد و تۆڵەیان لە تیرۆریستانی داعش كردەوە.”\nڕاگەیاندراوێک لە لقی حەڤدەی پارتی دیموکراتی کوردستان\nدوای پیلانی شازدەی ئۆكتۆبەری 2017ـش پێشمەرگەكانی پارتی لەسەر داوای خەڵكی شنگال و بۆ ئەوەی شەڕ نەكەوێتە شنگال و لەنێوان شنگالییەكاندا گرفت دروست نەبێت، لە شنگال پاشەكشەیان كرد بەو مەرجەی كە خەڵكی شنگال خۆیان كاروباری خۆیان بەڕێوە ببەن و ئامانجی پارتیش ئەوە بوو دەرفەت بدرێتە دانیشتوانی شنگال كە خۆیان حوكمی خۆیان بكەن. بەڵام ئەوە حكوومەتی عێراقی بوو كە بەڵێنەكانی پێشێل كرد و شنگالی دایە دەستی قەدەر و حوكمی چەكدارانی پەكەكە و میلیشیای نایاسایی كە كاریان تەنیا قاچاق و موخەدەرات و ڕێگەگرتن لە گەڕانەوەی ئاوارەكان و یاریكردن بە چارەنووسی شنگال بووە. هەموو لایەك ئەو ڕاستییە باش دەزانن كە بەهۆی داوا و ویستی خەڵكی شنگال، پارتی لە شنگال پاشەكشەی كرد ئەگینا چۆن پارتی لە پردێ و سحێلا لووتی چەكدار و میلیشیاكانی شكاند ئەوەهاش دەیتوانی لووتی دەستدرێژیكاران و چەكدارە قاچاقچیەكان لە شنگال بشكێنێت.لەبارەی بارودۆخی شنگال و ئەو نەهامەتیانەی بەسەر خەڵكی خۆشەویستی شنگالدا هاتووە، لە لایەن هەندێ لایەنی نابەرپرس دیسان موزایەدات لەدژی پارتی دووبارە دەبێتەوە. لێرەدا بە بیر هەموو لایەك دەهێنینەوە كە خەڵكی شنگال خۆیان شاهیدی ئەوەن كە كێ بۆ شنگال قوربانی و خوێنی داوە. لەكاتی پەلاماری تیرۆریستانی داعش بۆسەر شنگال هەموو ئەو هێز و لایەنانەی موزایەدات دەكەن بە یەكێتی و پەكەكە و حكوومەتی عێراقیشەوە لە شنگال بوون، كەسیان بەرگرییان لە شنگال نەكرد و، تەنیا پارتی بەرگری كرد و خوێنی دا. لە پڕۆسەی ئازادكردنی چیای شنگال و ڕێگەكانی شنگال لە مانگی كانوونی یەكەمی 2014 و، لە ئۆپەڕاسیۆنی ئازادكردنی شنگال لە تشرینی دووەمی 2015 ئەوە پارتی و پێشمەرگەكانی پارتی بوون كە بە تەنیا و بە خوێنی خۆیان شنگالیان ئازادكرد و تۆڵەیان لە تیرۆریستانی داعش كردەوە.\nبەلای پارتییەوە چارەنووسی خەڵكی شنگال و گەڕانەوەی ئاوارەكان و جێگیربوونی ژیان و سەقامگیری بۆ خەڵكی مەزلوومی شنگال ئەولەوییەتی سەرەكییە و، ئەوە هەمان ئەو سیاسەتە دروستەیە كە بەرژەوەندیی شنگالیەكانی دەوێت و خەڵكی خۆشەویستی شنگالیش زۆر باش لەو سیاسەتەی پارتی تێدەگەن و پشتیوانی لێ دەكەن. بەڵگەش لەسەر ئەوە هەڵبژاردنەكانی ئۆكتۆبەری ڕابردووی عێراق بوو كە خەڵكی شنگال تەنیا دەنگیان بە پارتی دا و ئەوە پارتی بوو كورسییەكانی شنگالی بردەوە.\nپارتی دیموكراتی كوردستان پێیوایە كە دەبێ دۆخی شنگال ئاسایی ببێتەوە و هێزی نایاسایی و قاچاقچی و میلیشیا لەوێ دەربچن و واز لە خەڵكی شنگال بهێنن. پێویستە هەرچی زووتر زەمینە بۆ گەڕانەوەی ئاوارەكان بڕەخسێندرێت و شنگال بۆ خەڵكی ڕەسەنی شنگال بگەڕێتەوە. پارتی ناشتوانێت چیتر چاوەڕێی ئەوە بێت خەڵكی شنگال لەژێر هەڕەشە و كۆڵەمەرگی و ئاوارەییدا بژیێت و یاری بە چارەنووسیان بكرێت.\nلقی حەڤدەی پارتی دیموكراتی كوردستان\nسبه‌ینێ یادی شەهیدی قەڵەم سەردەشت عوسمان دەکرێتەوە


تەعلیقسز! | kurditgroup\nخوێندنەوە ( ۔17۔ )\nkuncrini.png 63.97 ک.ب.\nمن وەکو بەشی کوردی پڕۆگرامۆکەی وۆردپرێسku.wordpress.org گلەییم لێکردوون لەوان و لە هاوڵاتی (ماڵپەڕ) کە نابێت مافی لەبەرگرتنەوە هەم سکریپت/پڕۆگرامۆکەی بەڕێوەبردنی ناوەڕۆک بسڕنەوە هەم مافی ئەو تێمپڵەیت/ ڕووکارەش. چونکە ئەوە پڕۆژەیەکە ملیۆنەها کەس بەشدارە تێدا. وەکو ئەرکێکی پیشەیی و ئەخلاقی کە بە خۆڕایی بڵاو دەبێتەوە، بۆ ئەوەیە تۆی مرۆڤ/نوسەر/ئازادیخواز پەیامەکانت بگەیەنیت. ئەگەر هەر نەشتوانی پاداشتیان بدەیتەوە وەکو DONATE تکایە مافیان مەخۆن!\nخۆتان تەماشای ئاستی نوسین، وەڵامی کاکی ئازادیخواز و پۆست مۆدێرن بدەنەوە!!\nلە بۆ ئەوە كە ئیش بۆ جەنابی وۆردپرێس دەكەی زۆر شادمانم بە ناسینت! ئەو كابرایە هەر ئەوەندەی تێدەگات كە مەنجەڵە یاپراخەكەی هەر ئەوەندە دەكولێ بەڵام وێلێ بكە داماوە و هەژارە گورچیلەی بە ئەندازەی مێشێك دەبێت كە لە سەر پەیین دادەنیشێت ئەوە ئێمەیش ماڵپەری جەنابی [url=http://dvdhelp.ir/]وۆردپرێسمان[/url] هەیە و بە شانازی باسی دەكەین هیچ كاتیش خۆمان بە پرۆگرامێر و جەنابی پرۆفێشۆناڵیش نازانین ! دەڵێ كڕیومە ئیتر مرۆڤی ئاوا بەوبەخت چی پێدەڵێی هەڤاڵ ! شتی بەخۆرایی بكرێت " دەڵێن پارە كە زۆر بوو كونگی پێدەسرن" خۆت زیز مەكە جیگەڵدانی بوچكە . ئەی كاش ئەو خێراییەی ئەنترنێتی ئەم هاورێیانەی كوردستانی عێراق كەمێ لای من بوایێت ! خۆزگە بۆ دیتنی ماڵپەڕێك هەزار بار فەلتەر شكێنەكەم نوێ نكردایەتەوە...........\nرێزمان بە فەراوانی قەبوول بكە كاك سیای هێژە\nهەمیشە وەڵامە توند و جەرگ بڕەکانت لەجێی خۆیاندان، بژیت کاک سیا.\nدەڵێ تۆ پارتیت بۆیە چاوت بە سایەتەکەمان هەڵنایە و دەچم لای دۆمەین و هۆستەکەم لە ڕێگەی پارێزەرەوە شکات دەکەم!\nمنیش ئەمەم بۆ نوسی:\nفڵان، من نە بێڕێزیم پێت کردووە نە باسی سیاسەت و ناوڕۆک و پارتی و فڵانم کردووە، نە ئەو ماڵپەڕە و سەدان هەزار ناوەڕۆکی دەخوێنمەوە. بەڵکو وتوومە لە پەیامێکی کاک جیاهدا کە هاوڕێیە(بابەتێکی دانابوو، چاوم کەوتە ئەو پەڕەیە)، کە ئەرکێکی ئەخلاقییە لانەبردنی Powered by Wordpress وە ئەو ڕووکارە/تێمپڵەیتە هی ئاراسە، ئەوانیش خەڵکێکی ماندوون، داوای پاداشتیان نەکردووە( نەک فرۆشتن و کڕین کە بوختانی خۆتانە بۆیان)! واتا جەنابتان دوو جار یاسای/گرێبەستی بەکارهێناتان پێشێلکردووە. دیارە ئەگەر داشینەنێن نە ماڵپەڕ نە دۆمەین ناتوانێت هیچتان بۆ بکات، بەڵکو ئەمە سوپاسێکی بچووکە پێشکەشی خەڵکانێکی دەکەی کە هەزارەها کۆد دەنوسن بۆ خزمەتی مرۆڤایەتی!\nبەهەرحاڵ وۆردپرێش سەدان ملیۆن بەکارهێنەری هەیە وە سپۆنسەری/پشتگیریکەری وەکو فۆرد، سۆنی، نیورک تایمز، یاهوو، ماڵپەڕی ئۆباما ...هتد. واتا لە ڕووی ئابووریەوە ساڵانە چەندین کۆنفراسی گەورە بەڕێوەدەبەن و زۆر کراوەن وە ئێمە وەکو کورد زۆر ڕێزیان لە بەشەکەمان گرتووە. دیارە من بەشی کورمانجی و سۆرانییەکەشم کاتی خۆی کردۆتەوە و دەیان کوڕی کورد لە ئامەدەوە بۆ سلێمانی و کەرکووک بەشداربوون. تکایە شتەکان بە شەخسی وەرمگرە!\n4 / Hemen_7\nمن خاوەنی ماڵپەڕی ڕەهێڵپۆست باش ئەناسم هەر لەسەرەتاوە کە ئەو ماڵپەڕەی دانا من ئاگادارم، بۆیە من دڵنیام ئەو تێمپلەیتەی کڕیوە کە بەناوی ئاراس ەوەیە\nجا نازانم ئەو بەڕێزەی کە تێمپلەیتەکە ئەفرۆشێ چ مافێکی هەیە لە گورزەی تێمپلەیتەکاندا؟ بۆیە با کاک سیا تفەنگ نەنێ بە تاریکیەو باشە.\nکونجرینی کوردستانپۆست و ئێستا خانەنشینی سلێمانییە! ئەوە بەلامەوە گرنگ نییە کێیە و چی کارەیە!\n١. مافی وۆردپرێس و بەڕێوەبردنی ناوەڕۆک! ئەمەش نە بۆ فرۆشتنە نە هیچ.\n٢. تۆش و ئەویش:\nبۆمن گرنگ نیە خانەنشینی و کوردستان پۆست و شتی لەوبابەتە. بەڵکو ئەڵێم کڕیویەتی، بێگومان لەم ووڵاتانە کاتێک خەڵک شت ئەکڕن زۆربەی بە ڤیزە کارد یا شتێکی لەو بابەتەیە، کەواتە بەڵگە هەیە و ئەوکاتەش ئەزانین کێ ڕاتە و کێش هەڵەیە.\nزۆرکەس لە کوردستان ٢٠٠٠دۆلار و زیاتر ئەخەنە دەستی (وێبماستەرێکەوە) کە جوملە یان وۆردپرێسیان بە نیوسەعات بۆ ساز ئەدەن و ئاوبێنە و دەستبشۆ. تۆ وەکو خاوەن لەویا پارەت داوە و گلەی دەکەوێتە سەر وێبماستەرەکە.\nکاک سیامەند، ڕێسای GPL ڕێگەی ئەوەت ئەداتێ کە ئەو هێمایە لابەریت و (powered by wordpress) بسڕیتەوە.\nئەگەر کۆپی بێت و تەنیا ئەوە لابەریت و ناوی خۆت بخەیتە شوێنی ئەوە ئەخلاقی کارکردنە و ماف خواردن نیە. GPL مەرجیشی داناوە کە گۆڕانکاری خۆشت کە کردوتە دایبنێتەوە، و نەیشاریتەوە، مەگەر وەشانی بازرگانی و وەشانی خۆڕاییت لێ دروست کردبێ. لە حاڵەتێکدا تۆ پارە بە ڕووکارێکەوە پەیدا بکەیت و هی تۆ نەبێ، بۆت نیە ناوی دروستکەرەکە لابەریت .. ئەوە ماف خواردن و دزییە. ئەگەر گۆڕینکاریت کردبێ و دروستکەرەکەی پێش تۆ قایل بێت، ئاساییە بیفرۆشیتەوە.\nئەو شتانە زۆر سانایە، ئەگەر وێبماستەری کورد بیانەوێت بە ئیمەیلێک دەتوانن مۆڵەتی کڕین و پارە پەیا کردنیش لە خاوەنەکانی وەربگرن. دیوەکەی تری گرنگە کە ئێمەیش وەکو ئەوان هی خۆمان دابنێینەوە و سەربەستی بکەین بۆ خەڵک.\nKuncrini bêt yan hawlati zori, ewe kêshe niye kê u çon deînasin.\n.Mnish nusiwme, wordpress u aras pewistiyan niye, bellku erkêki exlaqiye. Wata lserewe nusiwme.\nکاک ئاراس سڵاو،\nکابرایەک بە تراکتۆری خۆی دەهات لە باراندا، خەڵک و کاروانچی لە چەم و قوڕاوەکە دەپەڕانەوە، گەر وتی سوپاسی ناوێ! دەبێ بڵێین دەی نایەوێ!\nکاک ئاراس ئەو ڕێسایانە لە ڕووی بارە یاسییەکەوە دەدوێن و خۆشم لێرە باسی ئەو خاڵەم کردووە، هەرچەندە ئەو ملیۆنەها دێڕە کۆدەیان نوسیوە، دەڵێن دەتوانیت ناو و مۆرەکەشمان لابەیت! بەهەرحاڵ گەر تێکەڵی نەکەن، من ڕووم کردووە لە خەڵکی نوسەر@ و گۆڤار و ڕۆژنامەکان!\nبەهەرحاڵ سەر و ئەمەش دەڵێ من ئەوانەم کڕیوە! هەر بێمنەتیشی دەکات! هەرچەندە ٢ خاڵە و ئەوەی وۆردپرێس و ڕووکارەکەش بە جودا، ئەشێت تۆ بە کەسیک بڵێی فڵانە شتم دەوێ بۆم بکە، بەڵام نامەوێ دیزاینەکەرەکەی دابنێم، یان پڕۆگرامۆکەکە!\nزۆریش سەرم سووڕماوە، نازانم لابردنی ئەوانە چی لە مەسەلەکە دەگۆڕێت؟\nئایا خەڵک و خوێنەر ئەقڵی بۆ ئەوە بچێ ئەمە کاکی نوسەر خۆی دروستی کردووە بۆ بابەتەکانی؟\nیان ڕووکارەکە کە ئێستاش Favicon ئاراسی پێوەیە و کوون بە کوونی کۆدەکان، ئایا لابردنەکەی چی زۆر دەکات، یان بۆ چی باشە؟\nمەگەر بۆ چاونەفەس :)\nسوپاس کاک سیامەند بۆ ڕوونکردنەوەکەت، لەیەکتر باش دەگەین. (هاوڵاتی) و ئەوانی تریش گرفتیان هەیە لە بەڕێوەبردن و ددان بە هەڵەشدا نانێن. من بینیومە کە ئەو ڕۆژنامانە هەر کە دۆمەینەکە ماوەی تەواو دەبێ ناوەکەیان دەگۆڕرێت و تەنانەت بەناوی خۆشیانەوە نیە. لێ کۆڵینەوەیان نیە لەسەر بابەتێک کە خۆیان بەکاربەری ڕۆژانەین. پێم وا نیە تیمێکیان هەبێ بۆ ئایتی کە نیتۆرک، ئینتەرنێت و کارەکانی تر بەڕێوەببات.\nتۆش سەرت نایەشێ جامانەی لێ دەبەستیت کاکە :)\nوەکو وتم هاوڕێیەک وتارێکی دانابوو، منیش خوێندمەوە و ئەوەم بینی! منیش نوسیم کاک فڵانی هاوڕێم، بەڵام ئەو ماڵپەڕە لەو ڕووەوە دەبێت ڕەچاوی ئەوانە بکات(دیارە جاری تر باسی ئەو شتانە کراوە لەگەڵ ئەو هاوڕێیەم).\nکەسێک بە ناوی ڕەهێڵ پۆستەوە داواکری هاوڕێتی نارد منیش قبوڵم نەکرد (نە دەیناسم نە کەسێک و وێنەی تایبەتیشی داناوە بەخۆی). بەهەرحاڵ ئیتر گوایە ئێمە پارتین، دوایی ئەم کڕیویەتی، دەی دوایی شکاتمان لێدەکات لە لای هۆستەکەی کە ئێمە بەناوی وۆردپرێسەوە قسە دەکەین، دەی دوایی دەیداتە پارێزەرەکەی ئەمە بێڕێزییە.\nئەم قسە قۆڕانە، کە هیچیان پەیوەندی بەوەوە نیم من نوسیوبووم بۆ هاوڕێ،برادەر، ناسیاوەکەی خۆم!\n12 / Kuncryni\nدەسپێکی هەڵچونەکەی کاک سیامەند ، لە پلیکانەی حیزبیەوە بوو ، ڕەهێڵپۆست بۆ دوو ساڵە بەهەمان دیزاین و بەهەمان ستایل کاردەکات ، کاک سیامەند بێئاگاو پێخەفەکەی دابوو بە کۆڵیاو ڕۆژێک لەتەنیشت ڕەهێلپۆستەوە هەڵی نەدا بوو . کاتێک نوسینێک لەسەر پارتی بووونی دەبێت و بەڕێکەوت دەیبینێت ، ئەوسا دێتە سەرخەت و تفەنگە حیزبیەکەی دەکات شان و سەنگەرمان لێ دەگرێت . ئەم هەستی حیزبیە ، بەئاگای دێنێتەوەو دەکەوێتە ئەوەی ئێمە وەک ئەو دەڵێت : یاسات پچڕاندووە و دنیات کاول کردووەو ئەوە ئێوەن ناهێڵن کەرکوک بگەڕێتەوە سەرکوردستان و ئەوە ئێوەن سەرۆک ئاپۆتان لە زیندانی ئیمرالی خزاندووە . واتە لەسیاسەتەوە دەروازەکانی ڕەخنەی تەکنەلۆژیا دەستی پێکردووە . هاتنە سەرئەوەی ڕەهێڵپۆست خەتای ڕەوشتی کردووە ، بەزمانێک ئاگادارت کردینەوە هێندەی ماوە ، هەرچی چەک و تەقەمەنی و ڕۆکێتی ئەم جیهانەیە ڕووبەڕوومان بکاتەوە .\nکەس نەم ناسێت کاک هێمن باش دەمناسێت . تۆ لە سێرەی حیزبەوە هاتیتە سەر سێرەی تەکنەلۆژیا ، واتە سەرەتا بنیادنەرو درێژەدەری باسەکە لەحیزبەوە دەستت پێکرد ، من ئەو کەسەم زیندانی عێراق و تورکیاو ئێران م بینیوەو تیایدا ڕۆژو شەوم تیاکردۆتەوە ، تەنها لەسەر سیاسەت و کوردایەتی و لەزەمەنی ڕێکخستن و پێشمەرگایەتی دا. من ئەو کەسەم تەنها 12 ساڵ هەر پێشمەرگە بووم ، ئێستا ئێوە باس لەخانەنشینی دەکەن و گوایە پارە وەردەگرم . منەتم بەپارە نییەو هەروەها بەکەسە چاوچنۆکەکانی پارەش ، هەرچی وەربگرم بۆ دەیان ساڵی تر مافی خۆمەو لەگیرفانی هیچ ... دەرناچێت . کەسیش خێرم پێ ناکات . دەی سێنم و لەهەمان کاتیشدا توڕەم لە رەفتاریان و بۆمن هەیە قسە بکەم چونکە بناخەی گیراوە بلۆکییەکەی ئەمڕۆ ، کە ئێوەهەناسەی تیادەدەن ، خوێنی منی تێکەڵە و مافی کەسیشم نەخواردووە . دزیش ناکەم و گەر منیش وەری نەگرم دزەکان گیرفانیان پڕتر دەبێت و منەتی خەبات و ماندوبوونم بەسەر کەسدا نەکردووەو ڕابردوش بەکەس نافرۆشمەوەو دوریشم لەورەوشتە نزمە .\nمن ڕێزم هەیە بۆ کاک سیامەند . دەزگای وۆردپرێس ، دەزگایەکە ساڵەنە بە ملوێنەها دۆلار لە حیسەی مایکرۆسۆف و کاری خۆی پەیدا دەکات ، بۆ هەموو کەسێک بەخۆڕایی دەتوانێت ڕایەڵەی دۆماینەکەی لەسەر ئەو سیستەمە بگەیەنێت . ئەمانە بەخۆڕایی نییەو دیارە مافی خۆی وەردەگرێت و کەسیش بەخۆرایی بازاڕ دانانێت ، ئەوەی هەنگاوی ئێمەیە ئەوەیە بەچاوی ڕێزەوە بروانییە کارە باشەکانی وۆردپرێس . ڕۆژێکیش لەڕۆژان لە وۆردپرێسەوە ، شتێکی قانونی بەمن نەگەیشتووە تا بڵێم نا . گەر سەرپێچیشم کرد ئەوا بەفەڕمی دەتوانن تا سێجار ئاگادارم بکەنەوە ، ئەمانە کاری یاسایین ، بۆیە ئاگادار کردنەوەکەی کاک سیامەند نا یاساییانە بوو ، وە پڕیش بوو لەمنەت و زمانی زبر . ئەوە بوو منی توڕەکرد و وەڵامم بەوشیوە دایەوە ، پێشم وایە وەڵام دانەوەکەم هێندە هادیئانە بوو ، بڵانسی وشەکانی ئەوی دانەخست ، ئەمەش بیرکردنەوەی منە ، هەرواش بووم لەبەرامبەر هاوزمانەکانم .\n13 / Kuncryni\nبم بورن ، پێویستە قسە لەسەر کڕینی تێمپلاتەکە بکەم ، من ئەو تێمپلاتەم کڕییوە بە کریدید کارتی کاک دڵشاد قادر بە 19 دۆلار لەبەر ئەوەی خۆم کریدید کارتم نەبوو ، تەنانەت بەکاک هێمنیشم وتووە ، ئەویش ئاگاداری کڕینەکەیەتی . ئەمەش ئەوە ناگەیەنێت ببینە هۆکاری پێ نەزانینی کاری ئەو بەڕێزەی ئەو تێمپلاتەم لێی کڕیوەو منیش خێرم پێی نەکردووە ، دەکرێت چەند جارێک لەو پارەیەی من پێم داوە ، پێی بدرێت وەک ئەرکی من و مافی ئەو و دەست خۆشی لێ دەکەم .\nبەڕێز کونجرین، بەزەیم بە خۆمدا یەتەوە کە دا دەنیشم و وەڕگێڕانی وۆردپرێس دەکەم.\nسیاسەت و خەبات و ئەو حیکایاتانە، جێگای ئێرە نییە لە خوا بەزیاد بێت ١٠٠٠٠ ماڵپەڕی تر هەیە.\nبەڕێز، (وەڵامەکەم بۆ کاک ئاراس بخوێنەوە، بزانە چۆن چاوم بەوە کەوتووە)! واز لەم قسە بۆشانە بهێنە، ئەمە ڕەوشتێکی نابووتە، من باسی (سکریپت) ــێک لابردنی شتێک دەکەم کە خۆی دانراوە، کەچی خۆت هاتووی دەڵێی ئاگاداریان نەکردوومەتەوە! وە پارەشت نەداوە بۆ وۆردپرێس، بەڵکو ڕووکارەکە کە خۆڕاییە، ڕەنگە نەتزانیبێ ڕێکی بخەیت کەسەکە بە لەسەرو کاری خۆیەوە پەڕەکەی بۆت ناردبێ بەرامبەر ئەوە (ئەگەر چیرۆکەکە فڵان ڤیزا کارد و نەبوونی گریمان ڕاستیش بێت).\nبەهەرحاڵ ئەوەش شتێکی ترە.!\nهەرکەس ئەو ڕیزە لانەبات Powered by Wordpress، ئەرکێکی ئەخلاقییە! ئەگینا وۆردپرێس پێویستی بەوە نییە!\nبەڵام دەستخۆش بۆ نوکتەی حیسەی مایکرۆسۆفت.\n16 / Kuncryni\nسڵاو کاک سیامەند\nمن ئەگەر ئەم ڕستەیە بۆ تۆ بنوسم ، بەکەسێکی سوک و بێ ڕەوشت سەیرم ناکەیت . بەڵام لێت گومان نەبێت قەد رەوشتی من ڕیگا نادات ئەم ڕستەیە بۆتۆ بنوسم و لەوە بەرزترم .. ئەمەش ڕستەکەی تۆیە >>> واز لەم قسە بۆشانە بهێنە ، ئەمە ڕەوشتێکی نابووتە ،\nسڵاو بۆ دواجار،\nبابەتەکە لەمە دڕێژەی زیاتری ناوێ! من باسی جۆرایەتی و ماف و ئەرک دەکەم! وەکو نمونە هێنامەوە و بۆ کەسێکی برادەرم نوسی، کە دیارە پێشتر وەکو هاوڵاتی و ماڵپەڕەکەی باس هاتە پێش.\nئیتر نازانم تۆ پارتیت و شتەکان وا تێکەڵ بوون!\nوۆردپرێس پێویستی بەو مافدانانە نییە، ئەو وەکو بنەڕەت لە هەموو ڕووکارێک دادەنرێت، کە لاتان بردووە، تازە نایەتەوە و هەر لێی گەڕێ.\nقسەی بۆش و ڕەوشتی نابووت مەخسەدم ئەوەیە، نازانم من بۆ پارتیم یان حیزبیم؟ چی پەیوەندی بە وۆردپرێسەوە هەیە؟ ئەو ڕەوشتە باس دەکەم، هەوڵدان بۆ دژەهێرش بۆ ئەوەی شتەکە لە بیر ببرێتەوە. تێکەڵکردنی باس و ڕاکێشانی بابەت بۆ شتی تر.\nئێستا تێگەیشتین و سوپاس بۆ کاتەکەتان و خۆتان بڕیاڕی کۆتایی لای خۆتانە، چۆن و چی بکەن.\nهەربژین و سوپاس بۆ هەموو لایەکتان.


وریای سەلەفییەکان بن !\nئیسلامییە سەلەفییەکان لەهەرێمی کوردستان لەگەشەکردندان، ئەمەش بۆ خۆیان جێگەی دڵخۆشییەو بۆ خەڵکیتریش مایەی نیگەرانییە. ئەگەرچی سەلەفییەکان وەک دژە کاری حزبی خۆیان نمایش دەکەن و برەو بەو بیرۆکەیە دەدەن کە پێیوایە نابێ دینداری تێکەڵ بە کاری سیاسی و حزبایەتی بکرێ، بەڵام کاریگەریی خراپی ئەمانیش کەمتر نییە لەو ئیسلامییە سیاسییانەی کە بە توندی و بە کردەوە پێداگری لەسەر تێکەڵاوی و لێکدانەبڕاویی سیاسەت و دین دەکەن!\nبوونی سەلەفییەکان و گەشەکردنیان لە هەرێمی کوردستان، بەتایبەت کە لایەنێکی سیاسی بۆ کەمکردنەوەی نفوز و جەماوەری لایەنێکیتر بە گەرمی هاوکارییان دەکاو ئاسانکارییان بۆ دەکا، مەترسییەکی گەورەیە بۆ سەر ئاییندەی کوردەواری و هەمان سیناریۆی ئیسلامییە تەوحیدییەکانی سەرەتای هەزارەی دووەم دووبارە دەبێتەوە!\nمەترسیی سەلەفییەکان لە زۆر روەوەیە.\nلەم روەوە کە بە ناوی ئەوەی پابەندن بە بیروباوەڕی (پیاوچاکانی پێشین: سەلەفی سالح) دەیانەوێ کولتوری دواکەوتوی عەرەبی دەشتەکی (بەدو)ی سەرەتای ئیسلام، جارێکیتر و لەم سەردەمەدا بەسەر کوردەواری بسەپێننەوە.\nسەلەفییەکان زۆربەی دابونەریتەکانی کوردەواری رەتدەکەنەوەو تەنانەت جلوبەرگی وەهابییانەی ژنانیش بەباش و باشتر لە جلوبەرگی داپۆشراوی ژنانی کورد دەزانن.\nبەشێکی سەلەفییەکان خەریکی کاری بازرگانین و زیرەکانە لەم بوارەدا کاردەکەن. بۆ نمونە، هەر لە سلێمانی بەشێکی مارکێتەکانی گەڕەکەکان ئێستا سەلەفییەکان خاوەندارێتیی دەکەن و شاگردەکانیشیان هەر سەلەفین و لەگەڵ کڕیاران مامەڵەیان باشە، بەڵام (هەر بۆ نمونە) هیچیان جگەرە نافرۆشن، چونکە بەپێی شەرعی ئەوان پەسەند (موستەحەب) نییە.\nسەلەفییەکان لەگەڵ پێڕەوکردنی بێئەملاو ئەولای شەریعەتی ئیسلامن بەپێی شێوازی بیرکردنەوەی سەلەفییەکان، ئەمەش بەو مانایە دێ کە ئەوان لەگەڵ دەوڵەتی ئیسلامین و بەبێ ئەوەی دروشمی روخاندنی حکومەت و دەوڵەتی ئێستایان بەرزکردبێتەوە، بە خشکەیی و لەسەرخۆ و بەپێی پلانێکی درێژخایەن، خەریکی دروستکردنی دەوڵەتێکی ئیسلامین!\nبیروباوەڕی سەلەفییەکان، هەمان بیروباوەڕی داعش و داعشەکانە، بەڵام سەلەفییەکان، جارێ، حزبیان نییەو داعش حزبەو چەکدارە و بەچەک دەیەوێ بگا بە ئامانجەکانی.\nسەلەفییەکان، هەمیشە لەسەرپێ و ئامادەن و هەر کاتێ بیانەوێ بەناوی حزبەوە دێنە مەیدان.\nسەلەفییەکان جارێ دژی حزبایەتین، بەڵام بەبێ ئەوەی رایانگەیاندبێ، ئەوان حزبین و حزبیان هەیە و مزگەوتی تایبەت بەخۆیان، واتا بارەگایان هەیەو هەوڵیش دەدەن خۆیان مزگەوتەکەی خۆیان دروست بکەن، بەڵام کەمترین پارەی خۆیانی تێدا خەرج دەکەن و هەوڵدەدەن بەناوی خێر و خێرات و کاری خێرخوازییەوە، پارە کۆبکەنەوەو مزگەوتێک دروست بکەن و کادیرێکی خۆیان، وەک مەلا دەکەن بە ئیمامی مزگەوتەکەو دەیکەن بە بڵندگۆی حزبەکەیان !\nکەواتە ئەوان بەناوی مزگەوتەوە، بارەگا بۆ خۆیان دروست دەکەن.\nرۆڵی حکومەت لەمڕووەوە نەك هەر لاوازە، بەڵکو کەمتەرخەمەو تەنانەت دەتوانین بڵێین حکومەت لەخەوێکی قووڵ و خۆشدایەو وا زوو خەبەری نابێتەوە !


منداڵ لە چەقی کۆمەڵگەدا.. مەحمود چاوش – Dengekan\nbyMahmwd Chawsh\tMarch 23, 2021\tGeneral, Opinion\nمرۆڤایەتی گەلەک دیمەنی غەمگین و پڕشەرمی لە میدیاکانی جیهانی ئەم سەردەمەدا لەمەڕ بارودۆخی منداڵان و مافەکانیان لە چەقی کۆمەڵگەکاندا بینیوە، ئەمەش بەبێ هیچ جیاوازییەکی جێندەری. منداڵان لەکاتی لەدایکبوونیانەوە تاکو تەمەنی هەرزەکارییان ئەو جیاوازییە جێندەریانە، کە لە کۆمەڵگەکاندا بەسەریاندا دەسەپێنرێن، بە شێوەیەکی ناهۆشەکی وەردەگرن و توانای بەرهەڵستی ڕاستەوخۆیان دژی ئەم دیاردانەیان نییە. ئەوان بەپێی سروشتی ساکار و بێگەردی خۆیان مامەڵە لەتەک دەوروبەریاندا دەکەن، ئەوان هەستیارن، دەوروبەر و سروشتی خۆیان بەسادەیی و بێگەردی وێنادەکەن و بێمەبەست دەڕواننە دەوروبەرەکەیان. کۆمپلێکسی (گرێی) گەورەکان لە هزر و ناخیاندا چەکەرەی نەکردووە، هەندێجار غەمگین و جارجار سینەیان پڕە لە حەز و ئارەزوی جوڵان و یاریکردن. ئەوان جیهانیان پاکژە و دوورن لە بیرۆکەی قێزەونئاسا و شەڕخواز.\nبەکارهێنانی منداڵ لە لایەن گەورەکانەوە، هەر لە درۆکردنەوە تا سنوری بەکارهێنانی ئەو منداڵانەی دەکرێنە سەرباز و مەشقی مرۆڤکوژییان پێدەکەن، سەرتاپای مێژووی تەنیوە. منداڵان کە لە بوونیانەوە پاک و ڕاستبێژن، دەکرێنە دەروێش بۆ مەبەستە دینی و عەقیدەییەکان، بەکاردەهێنرێن و دەبنە مرۆڤکوژەکانی پاشەڕۆژ، لە حوجرە و مەدرەسەکانی تاڵیبان لە ئەفغانستان دەکرێنە شاگرد و فەقێی مەلاکان و ڕەوانەی بەرەی جەنگیان دەکەن، یان وەک لە جەنگی ئێران-ئێراقدا دەبنە خۆکوژو و خۆتەقێنەری بەرەکانی جەنگ.\nڕادیکالە سەلەفی و وەهابییەکان شەرح و تەفسیری قورئان و ئایەتەکانیان بە جیهانبینی ئیسلامی سیاسی خۆیانەوە دەهاوێژنە هزریانەوە، کلیلی بەهەشت دەکەنە ملیان، بۆ ئەوەی خوداوەندی ئەودیوی سروشت لە گوناهەکانیان خۆشبێت، هەروەک ئەوان لەسەر بێشکەوە تاوانباربن. منداڵان لەسەر شەقامەکانی تایلاند و وڵاتە هەژارەکاندا دەخرێنە بەر بێڕەحمی لەشفرۆشی و بۆ چەند دۆلارێک کۆرپە ناسک و پڕئازارەکەیان لەسەر خوانی بێویژدانی گەورەکاندا نمایش دەکەن، لە دارکنێت (Darknet)1 دا وەکو کاڵاکان بۆ هێورکردنەوە و رەحەتبوونی ئارەزووە سێکسوالییەکانی گەورە نەخۆشە پێدۆفیلی (Pädophilie)2 یەکان بەکاریاندەهێنن و فیلمی پۆڕنۆگرافییان پێ بەرهەمدەهێنن. لەو تەمەنەدا منداڵەکان لە مەبەستە قێزەونەکانی گەورەکان تێناگەن، ئەوجا کاتێک خۆیان گەورە دەبن، گرفتاری چەندین نەخۆشی دەروونی دەبن و تەواوی ژیانیان لە ئازارێکی بەردەوامدا دەسوڕێت، وەک نەخۆشیە دەروونییەکانی تراوما و غەمۆکی.\nمنداڵان لەلایەن گەورەکانەوە مانیپولاسیون دەکرێن (هەڵدەخڵەتێنرێن)، تەنانەت لەلایەن باوانیشیانەوە دووچاری گەلەک تەنگەژەی ژیان دەکرێن. ساڵانە چەندین ملوێن منداڵ لەبەر بژێوی خێزانەکانیان و بارودۆخی سەختی ئابوری وڵاتەکەیانەوە بەرەنگاری برسێتی و بەم هۆیەوە ڕوبەڕوی مردنێکی لەسەرخۆ دەبنەوە. زۆربەی بەشە دەوڵەمەندەکەی تری جیهان لەسەر شاشەی تەلەڤیزیۆنەکانیاوە ئەزموونی دەکەن کە چۆن ئەم منداڵانە گیانیان لەدەست دەدەن، لێ ئەوان هاوکات خۆشیان بەشدارن لە هۆکارەکانی ئەم کارەساتەدا. کڕیارانی بەرهەمەکانی کاری منداڵان لەتەواوی جیهاندا بەزۆری هاوردەی وڵاتە پیشەسازی و دەوڵەمەندەکان دەکرێن، کارگە و فیرما گەورەکانی جیهان زۆرترین سوود لە بەرهەمی ئەم کارانە وەردەگرن.\nمنداڵان لە تەواوی جیهاندا دەخرێنە بەر کاری سەخت و بە بڕێک پارەی کەم لەشە بچوکەکەیان دەخەنە ژێر توندترین پەستانی کارەوە، کە مرۆڤە گەورەکانیش هەندێجار ناتوانن ئەنجامی بدەن. 170 ملیۆن منداڵ لە تەواوی جیهاندا ڕۆژانە دەخرێنە ژێر کاری سەختەوە.3\nلە هیندستان ڕۆژانە زیاد لە ملیۆنێک منداڵ دەخزێنە کارگەکانی بەرهەمهێنانی بەردی بەنرخ و فەرش، بازنی دەست و مور و ملوانکە، زۆرجار 16 سەئات لە ڕۆژێکدا کاریانپێدەکەن، هەندێجار بەبێ پشودان. سەیر لەوەدایە لە وڵاتێکی وەک هیندستان، بەتایبەتی لای هیندوسییەکان، ئەو دیاردەیە بەئاسایی و وەک بەشێک لە کولتوری هیندوئیزم دەنرخێندرێت، چونکە ئەو منداڵانە لە خێزانە هەژار و بێکاستەکانەوە (kastenlos)* هاتونەتە دنیاوە و هیچ مافێکی ئەندامبوونیان لە کاستەکانی ئەو وڵاتەدا نییە. دیاردەی کارکردن بە منداڵان لەو کارگانەدا تاکو ئەم ساتەوەختە بەردەوامە، چونکە خاوەن کارگەکان لەگەڵ سیستەمێکی گەندەڵ و فەرمانبەرانی ملهوڕدا دەستیان تێکەڵە. ئەو کارانە کە بە منداڵان ئەنجام دەدرێن، کاری چەوسێنەر و لەشپڕوکێنن، ناتەندروست و دژی هەموو مۆراڵەکانی مرۆڤایەتین. بێنیامین پیوتەر، نووسەری کتێبی “دەستی خنجیلە و دەستکەوتی گەورە”، کە 35 ساڵی ژیانی لە پێناوی بەلاوەنان و نەهێشتنی کاری منداڵاندا بێپشوودان بەسەربرد و بەردەوام سەردانی هیندستان و پاکستان و تبتی کردووە، بەشێکی ژیانی لەدژی کاری منداڵان لەو وڵاتانەدا بەسەربردووە و باس لەم سیستەمە نابەرانبەرییە دەکات. ئەو بەهۆی کولتوری گەندەڵ و سیستەمی غەمساردی ئەو وڵاتانەوە لەمەر کاری منداڵان، زۆرجار ژیانی کەوتۆتە مەترسیەوە، بەتایبەتی لەلایەن خاوەن کارگە و دەسەڵاتداران و فەرمانبەرانیانەوە. بێنیامین پیوتەر لە کتێبەکەیدا پەنجە دەهاوێژێتە سەر برینێکی گەلەک قوڵ و شەرملەخۆگری بێوێنە لە چەوساندنەوەی منداڵان لە تەواوی جیهاندا. پیوتەر دەبێژێت: “50 ملیۆن منداڵ لە ساڵی 2016 دا لە هیندستان لە بوارە جیاوازەکانی ئابوریدا کاریان کردوە. گەرچی ئێمە هەندێجار باوەڕ بەو ژمارەیە ناکەین و جێگای بڕوامان نییە، لێ 10 ساڵ پێش ئەو بەروارە ژمارەی ئەو منداڵانە لە 100 ملیۆندا بووە، واتە دوو هێندە.”4\nپیوتەر ڕەخنە لە وڵاتە ئەوروپییەکان، بەتایبەت لە ئاڵمانیا دەگرێت، چونکە زۆرینەی بەرهەمهێنانی دەستی منداڵان لەم وڵاتانە بە نرخێکی هەرزان لە بازاڕەکاندا دەفرۆشرێن.\nمنداڵ وەک قوربانیی جەنگ\nلە گەلەک وڵاتانی جیهاندا تاکو ئەم سەردەمەش منداڵان دەکرێنە سوتەمەنی ئەو گڕدانەی، کە ئاگری جەنگەکانیان پێ گەرم دەکەن، بۆ نموونە لە هەندێک وڵاتی ئەفریقیدا ئەم منداڵانە هەڵدەخڵەتێنرێن و بەتایبەتی لەژێر کاریگەری مادەی هۆشبەرەکاندا چەکداریان دەکەن. بەگوێرەی ئامارە جیهانییەکان لەم ساتەوەختەدا 250 بۆ 300 هەزار منداڵ و مێردمنداڵ لە بەرەکانی جەنگ و ناکۆکیەکاندا چەکدارکراون و دەجەنگێن. تەمەنی هەندێک لەم منداڵانە لە 10 ساڵ تێناپەڕن. گەورەکان ئەم منداڵانە دەکەنە دێوەزمە و تەنانەت هاوڕێ و باوانیشیان پێدەکوژن. تەمەنی کامڵبوون لە هەندێک لەم وڵاتانەدا لە خوار 18 ساڵەوەیە، هەر ئەمەش دەکرێتە ئەرگومێنتی ئەوەی کە لە سەرو 10 ساڵەوە بەگەورە دەنرخێندرێن. لە جەنگی وێرانکاری ئێراق و ئێراندا گەلەک منداڵ و مێردمنداڵ ڕەوانەی بەرەی هەرەپێشەوەی جەنگەکانیان دەکران و ڕژێمی ئیسلامی ئێران تەنانەی کلیلی بەهەشتی دەکردە ملیان، بۆ ئەوەی پاش مردنیان بە بەهەشتی بەرین شادمان بن. ساکاری و کاڵفامێتی ئەم مێردمنداڵانەیان دەقواستەوە بۆ مەبەستە قێزەونەکانیان و مرۆڤیان پێدەکوشتن. لە ڕاستیدا ئەم جۆرە کارانە دژی مافی مرۆڤ و هەمانکات مافی منداڵانە و بە بەشێکی سەرەکی تاوانەکانی جەنگ دەنرخێندرێن.\nڕێککەوتننامەی مافی منداڵان\nلە ساڵی 1989 دا ئەم ڕێککەوتننامەیە لە کۆبوونەوەی گشتی نەتەوە یەکگرتوەکاندا لەمەر مافی منداڵانەوە و لە لایەن 193 دەوڵەتەوە واژوکراوە. لە ڕوانگەی یاسای نێودەوڵەتییەوە پەیماننامەیەکی بەندکارە و ئەو وڵاتانە لەسەری پێکهاتوون (ڕێککەوتون). چاوگی (بنەمای) ئەم پەیماننامەیە لە ڕاڤەکردنی گشتیی مافی مرۆڤەوە لە 10.12.1948 ەوە هەڵهێنجراوە (بنچینەڕێژکراوە) 5. تایبەتمەندیی ئەم پەیماننامەیە لەوەدایە، کە منداڵان نەکرێنە ئۆبژەکتی (Objekt) یان مەرام و مەبەستی بازرگانیکردن پێیانەوە. گەورەکان تەنها بڕیاردەری ئەوان نەبن، گەورەکان دەبێت ڕێز لە داواکاریەکانی منداڵان بگرن، تێگەیشتنیان بۆ منداڵێتییان هەبێت، هاوتەک و هاودەمی ڕێگەی گەشەبوون و گەورەبوونیان بن، بەتایبەتی لە بواری تەنساغی و گەشەی هزری و بزواندنیانەوە / جووڵەی لەشەکییانەوە (Motorik). ئەم مەرجانە دەبنە هۆکاری ئەوەی، کە منداڵان جیهانی خۆیان بەلێهاتویی خۆیان وێنابکێشن و گەورەکانیش ئازادییەکی ئەوتۆیان بدەنێ، کە ئەو جیهانەی تێدا بدۆزنەوە، کە بە جیهانی منداڵان ناسراوە. منداڵان گەلەک ئارەزو و خواستی پڕڕەنگیان (ڕەنگلەخۆگریان) هەیە، گەورەکان دەبێت لە بەئەنجامگەیاندنی ئەم ئارەزوانەدا هاوکاریان بن نەک ڕێگر. کاتێک باس لە مافەکانی منداڵان دەکرێت، زۆر گرنگە بزانین، کە منداڵان نابێت کاڵافرۆش بکرێن، نەخرێنە بەر لەشفرۆشی، لاقە نەکرێن و فیلمی پۆڕنۆگرافیان پێئەنجام نەدرێت، کاری سەخت و درێژخایەنیان پێنەکرێت. دەبێت مرۆڤایەتی لەو ڕاستیە تێبگات، کە منداڵ کەسایەتییەکی سەربەخۆ و چوست و چالاکە، پڕئەندێشە و هەستناسکە، پڕحەز و ئارەزوور، نەترس و ڕاستگۆیە، بێغیرە و دڵپاکە. منداڵان لەو زبڵخانەیە کە مرۆڤایەتی بۆ ئەوانی جێهێشتوە، بێئاگان تا ئەو کاتە کە لووتیان بەر نەهامەتی ڕۆژگار دەکەوێت.\nدیاردەی کاری منداڵان لە کوردستانیش زۆر بڵاوە، کاری منداڵان زۆر بەئاشکرا لەسەر شەقامەکان دەبینرێن، لە عەلاگە فرۆشەوە بۆ بۆیاخچییەکان، لە چێشتخانەکانەوە بۆ کاری سەربەخۆی ناوبازاڕەکانەوە، لە سواڵکردنەوە بۆ کاری دزی و ناهەمواری تر، لە هەموو بوارەکاندا منداڵان کاریان پێدەکرێت. لەبەر نەبوونی سەرچاوە لەمەر کاری منداڵان لە کوردستان، زانیاری گەلەک کەمە، بەتایبەتی لەسەر ڕێژەی ئەو منداڵانە و جۆری کارەکانیان، کە شیکارێکی/لێکۆڵینەوەیەکی مەیدانی زۆری پێویستە. لە کۆمەڵگەکانی ئێمەدا زۆر کاری ناهەموار بەرانبەر منداڵان دەکرێت، کە لە نێوان خێزانەکاندا دەشاردرێتەوە و ناخرێتە دەرەوەی ئەم بازنەیە خێزانییە، ڕەنگە هۆکارەکانی ئەم شاردنەوەیەش نووسینی تایبەتی و زانستیانەی پێویستبێت، کە لە چوارچێوەی ئەم نووسینە دەردەچێت.\nبێنیامین پیوتەر دەبێژێت: “مرۆڤی ئەم ڕۆژگارە بێنرخ و بێفەڕکراوە، کەسێکی ترە لەو مرۆڤانەی سەردەمانی ڕابردوو. لەم ڕۆژگارەدا کە باس لە کارپێکردن و کۆیلایەتی منداڵان دەکەین، بیروڕاکانی کۆمەڵناسی ئەڵمانی زیگمونت باومانم دێتەوە یاد، کە ئەم دیاردەیە بەڕوونی باس دەکات.”6 زیگمونت باومان لەمبارەوە دەبێژێت: “لەم رۆژگارەدا کە باس لە کارپێکردن بە منداڵ دەکەین، هەمانکات باس لە مرۆڤی بەپاشەڕۆ و زبڵکراو دەکەین. منداڵان وەکو کاڵا دەکڕدرێن و دەکرێنە بەندی خاوەن کارگەکانی فەرش و بەردی بەنرخ، لاقە دەکرێن، توڕدەدرێنە ژووری تاریک و کاری سەختیان پێدەکرێت، هەندێجار دەیانکوژن و فڕێدەدرێنە ژێر خاکەوە. مرۆڤ بۆتە کاڵایەکی هەرزانکراوی گەمەی ملیاردە دۆلارەکان، بازرگانانی منداڵکڕینیش منداڵانی تر دەکڕنەوە و دەیانهاوێژنە هەمان بازنەی شەیتانییەوە.7\nDarknet داڕکنێت ئەو ملپەڕە نهێنیانەیە، کە لە ناویاندا کەسانی پێدۆفیل پەیوەندی ئینتەرنێتی بە شێوەیەکی نایاسایی لەگەڵ یەکتی دەگۆڕنەوە، بۆ نمایشی فیلمی پۆڕنۆگرافی لەگەڵ منداڵاندا. ئینتەرپۆڵ هەموو ساڵیک لە تەواوی جیهاندا بە شوێن ئەم کەسە تاوانبارانەدا دەگەڕێت و نهێنیەکانیان ئاشکرا دەکات و تاوانبارانیش دەدرێنە بەر دادگاکان.\nPädophilie پێدۆفیلی بەواتای ئارەزوی جوتبوون لەگەڵ منداڵ و مێردمنداڵدا\nBenjamin Pütter: Kleine Hände – Große Profit, Kinderarbeit welches ungeahnte Leid sich in unserer Warenwelt verbirgt, Wilhelm Heyne Verlag München, 06/2017, S. 9\n(بێنیامین پیوتەر، دەستی خنجیلە و دەستکەوتی گەورە: کارکردن بە منداڵان، چ ناڵاندنێکی نەزانراو لەژێر پەردەی کاڵا جیهانیەکاندا خۆیان حەشارداوە).\nکاست بە مانای ڕەچەڵەکگەرا یان گروپێکی سنووردارکراو لە لایەن هەمان هاوبیر یان هاوڕەچەڵەکەکانیانەوە. ڕەچەڵەک لە کاستەوە (Kaste) وەرگیراوە، کە واژەیەکی پۆرتوگالیە و بۆ گروپێکی سنووردارکراو لەنێو کۆمەڵدا بەکاردەهێنرێت. کاستەکانی هیندوسەکان لە هیندوستان و پاکستان، ئێزیدیاکانیش بەهەمان سیستەمی کاست مامەڵەی کۆمەڵایەتی دەکەن، ئەم سیستەمە بە کۆمەڵەی ڕەچەڵەکگەرا ناودەبرێن. بۆ نمونە لە دینی ئێزیدی کاستەکان بە مورید، شێخ، میر بە شێوەیەکی هەڕەمی دابشکراون.\n4 هەمان سەرچاوە لاپەرە 88\n5 هەمان سەرچاوە لا 120\n6 هەمان سەرچاوە لا 121\nهەمان سەرچاوە لا 121، پیوتەر ئەم چەند ڕستەیەی لە کتێبی کۆمەڵناسی ئەڵمانی باومانەوە وەرگرتووە بەناونیشانی\nZygmunt Bauman: Verworfenes Leben. Die Ausgegrenzten der Moderne, Hamburg (Hamburger Edition),2005.\nPrevious شیعر و ژیاندۆستیی-1- ناڵە حەسەن\nNext پاییز.. شیعر: رچا فیچ ێ‌قایی.. وەرگێڕانی: پشکۆ ناکام


لە یەمن بەهۆی بڵاو بونەوەی نەخۆشی كولێرا زیاتر لە 2 هەزارو 300 كەس گیانیان لەدەست داوە\nگرام زێڕ 272.903\nلە یەمن بەهۆی بڵاو بونەوەی نەخۆشی كولێرا زیاتر لە 2 هەزارو 300 كەس گیانیان لەدەست داوە\nبه رواری داگرتن : 2018-07-19 14:34\nناوەندی ھەواڵەكان - یونسەیڤ ڕایگەیاند لە یەمەن بەهۆی بڵاو بونەوەی نەخۆشی كولێرا زیاتر لە 2 هەزارو 300 كەس گیانیان لەدەست داوە.\nتاكو دێت هێرشی سعودیەو هاوپەیمانەكانی بۆسەر یەمەن بەردەوامی هەیە، لە ئەنجامدا ژمارەیەكی زۆر هاوڵاتیان گیانیان لەدەست داوە، هەروەها چەندین كەسیش بریندار بوینە. بەهۆی بەردەوامی هێرشەكان و نەبونی ئاوی پاكو كەمی یارمەتیەكان بۆ هاوڵاتیان نەخۆشی كولێرا بڵاو بۆتەوە، تەنها لە ماوەی 13 مانگ زیاتر لە 2 هەزارو 300 كەس گیانیان لەدەست داوە.\nبەهۆی بڵاو بونەوەی نەخۆشی و بەردەوامی شەڕ هاوڵاتیان بەردەوام ڕوبەڕوی مەرگ دەبنەوە.(İLKHA)\nبليته كان یەمەن،برسیەتی،نەخۆشی،كولێرا،سعودیە،هاوپەیمان


فەرمی ... ئارارات كشانەوەی خۆی لەخولی نایابی كوردستان راگەیاند\nrekan 25/08/2019 - 09:49 بڵاوکراوەتەوە لە وەرزش/كوردستانی\nكارگێڕی یانەی وەرزشی ئارارات بڕیاریدا سەرجەم تیم و چالاكییە وەرزشییەكانیان رابگرن و هاوكات بڕیاریدا بەشداری لە وەرزی نوێی خولی تۆپی پێی نایابی كوردستان نەكەن.\n(وەلید ئەنوەر) سكرتێری یانەی وەرزشی ئارارات هۆكاری راگرتنی سەرجەم چالاكییە وەرزشییەكانی یانەكەی بۆ قەیرانی دارایی و نەبوونی پارەی پێویست بۆ مووچەی یاریزانان و تیمەكان گەڕاندەوە.\nسكرتێری یانەی ئارارات ئاشكرایدەكات: "قەرزێكی زۆری ساڵانی رابردوو لەسەر یانەكەكان كەڵەكەوبووە و تاكو ئێستا نەمانتوانیوە تەنانەت بەشێك لەم قەرزانەش بدەینەوە، هەر ئەمەش وایكرد سەرجەم چالاكییە وەرزشییەكانمان رابگرین و ئەم بڕیارە تەنها تۆپی پێ نییە وەك ئەوەی لە چەند دەزگایێگی راگەیاندن بەمجۆرە بڵاوكرایەوە".\nوەلید ئەنوەر دەڵێت: "یانەكەی ئێمە و سەرجەم یانە وەرزشییەكانی دیكە كێشەی دارایی هەیە و حكومەتی كوردستانیش بە هۆی قەیرانی داراییەوە ئێستا هاوكاریی یانە وەرزشییەكان ناكات، بۆیە ئێمە بەو بارودۆخەوە ناتوانین بەشداریی خولی تۆپی پێی كوردستان بكەین و تەنانەت خەرجی و مووچەی یارییە وەرزشییەكانی دیكەشمان چەند مانگێكە راگرتووە".\nئەم بەرپرسەی یانەكە دەشڵێت: "ئەگەر حكومەت بە هانای یانەكەمان بێت و بودجەمان بۆ دابین بكات ئەوا لەم بڕیارە پاشگەزدەبینەوە و سەرلەنوێ بەشداری چالاكییەكان دەكەین". هاوكات وەلید ئەنوەر رەتیشی كردەوە هۆكاری بەشداری نەكردنییان لە خولی نایابی كوردستان بە هۆی ئەم ستەم و بڕیارانە بێت كە لە وەرزەكانی رابردوو لە یانەكەیان كرابێت.\nیانەی وەرزشیی ئارارات لە ساڵی ١٩٩٦ لە شارۆچكەی پیرمام دامەزراوە و جگە لە مۆڵەتی كاركردنی لە هەرێمی كوردستان، مۆڵەتی كاركردنی لە عێراقی فیدڕاڵیش هەیە و جگە لە تیمی تۆپی پێ لە زۆرێك لە وەرزشەكانی دیكە، تیم و یاریزانی ئاست بەرزی هەیە.


" به‌شى جوگرافيا فاكەڵتى پەروەردە يادى ڕۆژى (GIS) جيهانى بەرز ڕاگرت " - Faculty of Education\n" به‌شى جوگرافيا فاكەڵتى پەروەردە يادى ڕۆژى (GIS) جيهانى بەرز ڕاگرت "\nposted 20 Nov 2019, 13:17 by Quality Assurance Faculty of Education [ updated 12 Jan 2020, 10:39 by Muhammed Seyidgul Barzinji ]\nڕۆژی پێنج شەمە ڕيكەوتى ١٤ / ١١ /٢٠١٩ لە هۆلى سيستەمى زانياريیە جوگرافيیەكان (GIS) لە بەشى جوگرافياى فاكەڵتى پەروەردەى زانكۆمان ، بە ئامادەبوونى پرۆفيسۆر دكتۆر وەلى مەحمود حمد، سەرۆكى زانكۆى كۆيە و پ . ی . دكتۆر حه‌یده‌ر له‌شكری یاریده‌ده‌ری سه‌رۆكی زانكۆ بۆ كاروباری زانستی و پ. ى. د. باوەين كريم مولود ڕاگرى فاكەلتى پەروەردەو ، پ. ى. د. نالى جواد حمد سەرۆكى بەشى جوگرافيا و كۆمەڵيك مامۆستاو خوێندكارانى بەشەكە . بەبۆنەى ڕۆژى ( گى ئاى ئێس ) ى جيهانى مەراسيمێك بەرێوەچوو .\nلەو بارەيەوە دكتۆر نالى جواد حمد سەرۆكى بەشى جوگرافيا گوتى " ( ڕۆژى ١٤ / ١١ ى هەموو ساڵێك رۆژى (GIS ) ى جيهانيیە ، لە سالى ١٩٩٩ وە لە زۆربەى زانكۆكانى جیهان ئه‌م یاده ده‌كرێته‌وه ، به‌خۆشحاڵیه‌وه ئیمه وه‌ك یه‌كه‌مین به‌شی جوگرافیا له‌سه‌ر ئاستی به‌شه‌كانی جوگرافیای زانكۆكانی کوردستان پێشه‌نگ بووین كه ئه‌م یاده‌مان به‌رز ڕاگرت ، له چوارچێوه‌ی  مه‌راسیمێكی ته‌رفیهی، كه تیایدا من سیمینارێكی كورتم ده‌رباره‌ی گرنگی ( گی ئای ئێس ) پیشكه‌ش كرد ، به ئاماده‌بوونی سه‌رۆكی زانكۆو راگرو مامۆستایان و خویندكارانی به‌شه‌كه‌مان . وه خه‌ڵات به‌سه‌ر خوێندكاره یه‌كه‌م و دووه‌م و سێیه‌مه‌كانی به‌شه‌كه‌مان دابه‌شكرا )\n" سه‌رۆكی زانكۆ به‌ڵینی نه‌هێشتنی كه‌موكوڕیه‌كانی هۆڵی سيستەمى زانياریيە جوگرافیيەكان ده‌دات "\nدكتۆر نالی گوتی "( هه‌ر له‌م مه‌ڕاسیمه‌دا داوامان له سه‌رۆكی زانكۆكرد كه هۆلى سيستەمى زانياريیە جوگرافيیەكان كه‌موكوڕی هه‌یه پێویستی به ته‌واوكردن هه‌یه ، خۆشبه‌ختانه سه‌رۆكی زانكۆ داواكاریه‌كه‌ی ئێمه‌ی به گرنگ زانی و به ڵێنی ئه‌وه‌ی پێداین كه له ماوه‌یه‌كی نزیكدا سه‌رجه‌م پێداویستییه‌كان دابین ده‌كات و كه‌موكوڕییه‌كان ناهێڵێت، بۆ ئه‌وه‌ی بتوانین له داهاتوودا ته‌واوی ئه‌وتوێژینه‌وانه‌ی مامۆستایان و خوێندكاران ئه‌نجامی ده‌ده‌ن له‌ڕیگه‌ی سیسته‌می زانیاری جوگرافییەوه بن ، بۆ ئه‌وه‌ی توێژینه‌وه‌كان زۆر ده‌قیق و زۆر زانستی و سوود به‌خشبن بۆ كۆمه‌ڵگا).\nGIS " ڕۆڵی هه‌یه له پێشكه‌وتنی كۆمه‌لگا "\nدكتۆر نالی له كۆتایی قسه‌كانیدا ئاماژه‌ی بۆ ئه‌وه كرد كه "\n( سيستەمى زانياریيە جوگرافيیەكان (GIS ) كه‌ره‌سته‌یه‌كی زۆر پێشكه‌وتووه بۆ توێژینه‌وه ، ئه‌وتوێژینه‌وانه‌ی كه له‌ڕێگای (GIS ) بكرێت ، تایبه‌ت له‌سه‌ر رووی زه‌وی ده‌توانرێت به‌هۆیه‌وه چاره‌سه‌ری گرفته‌كان بكرێت . ده‌توانرێت هه‌ر له‌م ڕیگه‌یه‌وه پلان بۆ داهاتوو دابنرێت ، چۆن كۆمه‌ڵگا پێش بخه‌ین ؟\nبۆیه هه‌وڵده‌ده‌ین له داهاتوودا ئه‌م تاقیگه‌یه بكه‌ینه سه‌نته‌رێك بۆ ئه‌وه‌ی بتوانین په‌یوه‌ندی له‌گه‌ڵ سه‌نته‌ره نێوده‌وڵه‌تییه‌كان یان فه‌رمانگه‌كانی شاری كۆیه ببه‌ستین بۆ ئه‌وه‌ی بتوانین سوودیان پێ بگه‌یه‌نین ).\nوێنەکان نه‌وشیروان داود


پێناسەی بوار نوورەدین سابیر - هەوارگەی دڵا ن\nپێناسەی بوار نوورەدین سابیر\nساڵی 1962 لە شارۆچكەی قەڵادزێ لەدایك بووە. سەرەتای هەشتاكان دەستی بە نووسین كردووە و یەكەم بەرهەمی بە ناوی خوازراوی (كارا)، لە ژمارە سێی گۆڤاری قەندیل (ساڵی 1987 لە شاخ) بڵاوبووەتەوە.\nساڵانی 2002- 2012 لە ئینستیتیوتی كەلەپووری كورد كاری كردووە، چەند ساڵێك هاوكاری بنكەی ژین بووە، لە 2013 تا ئێستا بەرپرسی (ئەرشیڤی بڵاوكراوەكان)ی دەزگای چاپ و پەخشی سەردەمە، ساڵانی 2014- 2018، ئیدیتۆری پڕۆژەی ئینسایكلۆپیدیای پارێزگای سلێمانی بووە.\nدەیان بابەت، لێكۆڵینەوە و بیبلیۆگرافیای تایبەتی بڵاوكردووەتەوە، كاری ئیدیت وپێداچوونەوەی بۆ زۆرتر لە 100 كتێب كردووە.\nتا ئێستا ئەم كتێبانەی هەیە:\n1- هاواری دڵ- ژیان و بەرهەم و گۆرانییەكانی هونەرمەند مەزهەر خالقی: ماوەی 20 ساڵ دەستنووسەكەی هێناوە و بردووە، ساڵی 1989 ڕەزامەندی ڕەقابەی بەغدای وەرگرتووە، لەبەرئەوەی لە لایەن (خەبیری سیاسیی)ـەوە (حژف)ی زۆری تێدا كراوە، چاپی نەكردووە. یەكەم چاپی ساڵی 1999، شەشەم چاپ 2016.\n2- دەنگی مێینە لە گۆرانی فۆلكلۆری كوردیدا، بڵاوكراوەی ئنستیتیوتی كەلەپووری كورد بە هاوكاری ڕێكخراوی نەرویژی (Norwegian Peopele,s Aid “N.P.A.”)، چ(شڤان)، سلێمانی، 2004. هەر لەو ساڵەدا وەك یەكێك لە كتێبە خەڵاتكراوەكانی وەزارەتی ڕۆشنبیری دەستنیشان كراوە.\n3- بیبلیۆگرافیای كتێبی فۆلكلۆری كوردی 1860- 2004، پێشەكی و پێداچوونەوە: د.عیزەددین مستەفا ڕەسووڵ، بڵاوكراوەی ئنستیتیوتی كەلەپووری كورد، چ(شڤان)، سلێمانی، 2004.\n4- ڕەدووكەوتن لە كەلتووری كوردیدا، بڵاوكراوەی ئنستیتیوتی كەلەپووری كورد بە هاوكاری ڕێكخراوی نەرویژی (N.P.A.)، چ(شڤان)، سلێمانی، 2005. چاپی دووەم، چ(ئاراس)، هەولێر، 2007.\n5- میر عەبداڵخانی بدلیس- بلیمەتێكی فەرامۆشكراو لە مێژووی كورددا… بڵاوكراوەی مەكتەبی بیروهۆشیاری (ی.ن.ك)، چ(حەمدی)، سلێمانی، 2007، چاپی دووەم، چ(شڤان)، سلێمانی، 2008.\n6- زەینەب یاش و حیلمی ئاكیۆڵ، ئەز ئایشەشانم، (وەرگێڕانی ژیاننامە بۆ كرمانجی خواروو: بوار نوورەدین)، ڕیزبەندكردنی مەقام و نووسینەوەی نۆتەكان: كاوە فەقێ زادە، ئنستییوتی كەلەپووری كورد، چاپی یەكەم، چ: ئاراس، هەولێر، 2009.\n7- ئەستێرەی سوور (تۆمارێك لە خەباتی نهێنی ڕێكخستنەكانی كۆمەڵەی ڕەنجدەرانی كوردستان لە ناوچەی پشدەر 1978- 1991/ گرێدانەوەی بەشێك لە ڕێكخستنەكانی “ی.ن.ك” دوای ئەنفال 1988-1991)، پێشەكی: فەرید ئەسەسەرد، بەرگی یەكەم و دووەم، بڵاوكراوەی مەكتەبی بیروهۆشیاری (ی.ن.ك)، چ(حەمدی)، سلێمانی، 2009، چاپی دووەم (بە یەك بەرگ چاپكراوە)، چ(كارۆ)، سلێمانی، 2011.\n8- إمارە بدلیس واڵامیر عبدال خان البدلیسی فی كتاب أولیا جـلبی الـسیاحتنامە- دراسە تحلیلیە، تألیف: بوار نورالدین، ترجمه الی العربیە: علی شمدین، من منشورات دار سردم للگباعە والنشر، م(سردم)، 2011. چاپی دووەم، بڵاوكراوەی دەزگای ڕۆشنبیریی جەمال عیرفان، چ(كەمال)، سلێمانی، 2012.\n9- بیبیلیۆگرافیای ناسێنراو و پۆلێنكراوی كتێبی تایبەت بە كورد و كوردستان، بڵاوكراوەی دەزگای چاپ و پەخشی سەردەم، چ(سەردەم)، سلێمانی، 2012.\n10- تەها كەریمی- ئەفسانەی سپیدارێك، بڵاوكراوەی بەڕێوەبەرایەتیی هونەری سینەمای سلێمانی، چ(كەكۆن)، سلێمانی، 2013.\n11- شێركۆ بێكەس- بیبلیۆگرافیا و پێڕستی لە كتێبی كوردیدا، چاپی یەكەم 2013، چاپی دووەم 2014، چاپی سێیەمی فراوانكراو 2018، بڵاوكراوەی دەزگای چاپ و پەخشی سەردەم، چ(سەردەم)، سلێمانی.\n12- خەباتی براكان- كورتەیەك لە ژیانی شەهید (عوسمان قەڵادزێ)یی و بنەماڵەكەیان، بڵاوكراوەی ئەنجومەنی باڵای كۆمەڵەی پێشمەرگە دێرینەكانی كوردستان، چ(شڤان)، سلێمانی، 2013.\n13- بنكەی گەلاوێژ- مێژوو و بیبلیۆگرافیای چالاكی و بەرهەم، بڵاوكراوەی 17مین فێستیڤاڵی گەلاوێژ، چ(دلێر)، سلێمانی، 2013. چاپی دووەم، بڵاوكراوەی 21مین فێستیڤاڵی گەلاوێژ، چ(حەمدی)، سلێمانی، 2018.\n14- عەلائەددین سەجادی- بیبلیۆگرافیا و پێڕستی لە كتێبی كوردیدا، بڵاوكراوەی یەكێتیی نووسەرانی كورد- لقی سلێمانی، چ(دیلان)، سلێمانی، 2013.\n15- بیبلیۆگرافیای كتێبی كوردی- بەرگی یەكەم: مێژوو و جوگرافیا، بڵاوكراوەی ئەكادیمیای كوردی، چاپی یەكەم، چ(حاجی هاشم)، هەولێر، 2014.\n16- مام جەلال تاڵەبانی- بیبلیۆگرافیا و پێڕستی لە كتێبی كوردیدا، بڵاوكراوەی ڕۆژنامەی كوردستانی نوێ، چ(پیرەمێرد)، سلێمانی، 2014.\n17- ڕەدووكەوتن لە توێژینەوەیەكی ئەكادیمیدا- هەڵەی لۆژیكی، زانستی، شاردنەوەی سەرچاوە و پلەیجرزم لە توێژینەوەیەكی (م.عیزەت فەتاح حەمەساڵح)دا- خوێندنەوەیەكی ڕەخنەگرانە، بڵاوكراوەی یەكێتیی ژنانی كوردستان، چ(كارۆ)، سلێمانی، 2016.\n18- ئیبراهیم ئەحمەد- بیبلیۆگرافیا و پێڕستی لە كتێبی كوردیدا، بڵاوكراوەی ناوەندی چاپەمەنی و ڕاگەیاندنی خاك، تاران، چ(جەنگەڵ)، 2016.\n19- پڕۆژەی (كورد و كوردستان- بیبلیۆگرافیا و پێڕستیان لە كتێبی كوردیدا 1920- 2010)، كە 12 بەرگ و 5026 لاپەڕەیە، تاران، 2016.\n20- مەسعوود محەممەد- بیبلیۆگرافیا و پێڕستی لە كتێبی كوردیدا 1972- 2016، بڵاوكراوە و دیاریی ئەكادیمیای كوردی بۆ كۆنفڕانسی نێودەوڵەتیی یادی پانزە ساڵەی كۆچی دوایی مەسعوود محەممەد- زانكۆی كۆیە 1-2/ نیسانی 2017، چ(زانكۆی سەڵاحەدین)، هەولێر، 2017.\n21- محەممەدی مەلا كەریم- بیبلیۆگرافیای كتێب و پێڕستی لە كتێبی كوردیدا 1958- 2015، بڵاوكراوەی دەزگای دواڕۆژ، چ(كەكۆن)، سلێمانی، 2017.\n22- (لەگەڵ ڕێبوار سەدرەدین)، بیبلیۆگرافیای زنجیرەی كتێبی سەردەم 1998- كۆتایی 2018، بڵاوكراوەی دەزگای چاپ و پەخشی سەردەم، چ(سەردەم)، سلێمانی، 2018.\n23- بیبلیۆگرافیای گۆڤاری سلێمانی- لە ژمارە یەكی حوزەیرانی 2000 تا ژمارە 190ی كۆتایی 2018، خەرجیی لەچاپدان لە بودجەی پڕۆژەی (سلێمانی: پایتەختی ڕۆشنبیریی هەرێمی كوردستان) كێشراوە، چاپی یەكەم- چاپخانەی بینایی، سلێمانی، 2019.\n24- جەمال عەبدول- بیبلیۆگرافیای كتێب و پێڕستی لە كتێبی كوردیدا 19٧8- 201٨، چ(بینایی)، سلێمانی، 201٩.\n25- پیرەمێرد- بیبلیۆگرافیای کتێب، نووسین و وەرگێڕان ١٩٠٨- ٢٠١٨/ بیبلیۆگرافیا و پێڕستی لە کتێبی كوردیدا ١٩٣٩- ٢٠١٠، چ(پیرەمێرد)، سلێمانی، ٢٠١٩.\n26- بیبلیۆگرافیای بڵاوكراوە و بەڵگەنامەی هونەری شانۆی شاری سلێمانی، بەرگی یەکەم: تیپەکانی شانۆ ١٩٤٩- ١٩٩١. “دیزاینیش کراوە و بڕیارە وەزارەتی ڕۆشنبیری چاپی بکات“.\n27- بیبلیۆگرافیای بڵاوكراوە و بەڵگەنامەی هونەری شانۆی شاری سلێمانی، بەرگی دووەم: پەیمانگەی هونەرە جوانەکەنی سلێمانی ١٩٨٢- ٢٠١٧. “دیزاینیش کراوە و لەسەر ئەرکی پارێزگاری سلێمانی چاپ دەکرێت“.\n28- بیبلیۆگرافیای بڵاوكراوە و بەڵگەنامەی هونەری شانۆی شاری سلێمانی، بەرگی سێیەم: تیپەکانی شانۆ ١٩٩١- ٢٠١٨.”دیزاینیش کراوە و بڕیارە وەزارەتی ڕۆشنبیری چاپی بکات“.ئەو كتێبانەی كاری لەسەر كردوون و بڵاونەكراونەتەوە:\n2- نەوشیروان مستەفا ئەمین- بیبلیۆگرافیای كتێب و پێڕستی لە كتێبی كوردیدا 1971- 2015\n3- بیبلیۆگرافیای شاعیرانی كلاسیكی كورد، 2 بەرگ.\nچەند خەڵاتێكی هەیە:\n1- خەڵاتی وەزارەتی ڕۆشنبیری، بە بۆنەی هەڵبژاردنی كتێبی دەنگی مێینە لە گۆرانیی فۆلكلۆری كوردیدا، بە باشترین كتێبی ساڵی 2004، لە بواری هونەریدا 23/4/2004.\n2- خەڵاتی مەدالیای ئاڵتونیی ڕێوڕەسمی یادی پەنجا ساڵەی كۆچی دوایی یەكەم مەلیكی كوردستان- شێخ مەحموودی حەفید 23- 25/12/2006، بە پێشكەشكردنی لێكۆڵینەوەیەك.\n3- خەڵاتی ڕێزلێنانی هێرۆ ئیبراهیم ئەحمەد ٢٠١٣.\n4- خەڵاتی ڕێزلێنانی وەزارەتی ڕۆشنبیری 23/4/2016.\n5- خەڵاتی ئەكادیمیای كوردی 3/10/2016، وەك ئامادەكاری فراوانترین پڕۆژەی بیبلیۆگرافیای كتێبی كوردی.\n6- خەڵاتی پیرەمێرد 21/3/2017.\n7- خەڵاتی كتێبخانەی زانكۆی سلێمانی 23/4/2017، وەك ئامادەكاری فراوانترین پڕۆژەی بیبلیۆگرافیای كتێبی كوردی، كە خزمەتی بە مێژووی كورد و كوردستان كردووە.\n8- خەڵاتی 21مین فێستیڤاڵی گەلاوێژ، لە بەرامبەر ئامادەكردنی كتێبی (بنكەی گەلاوێژ- مێژووی دامەزراندن و بیبلبیۆگرافیای چالاكی و بەرهەم، چاپی دووەم)، 7/4/2018.\n9- خەڵاتی پارێزگای دهۆك، لە بەرامبەر بەشداریكردنێكی خۆبەخشانە لە پرۆژەی ئینسكلۆپیدیای پارێزگای دهۆك 12/4/2018.\n10- ڕێزلێنانی ڕۆژنامەی كوردستانی نوێ 10/7/2018.\n11- ڕێزلێنانی کتێبخانەی گشتیی سلێمانی 1/٨/201٩.\n12- خەڵات و ڕێزلێنانی یەکێتیی نووسەرانی کورد- لقی سلێمانی ٢٦/٩/٢٠١٩.\n13- خەڵاتی یەکێتیی نووسەرانی کورد- لقی سلێمانی ٢٥/٢/٢٠٢٠.دەیان بیبلیۆگرافیام ئامادەكردووە و لە گۆڤار و ڕۆژنامەكاندا بڵاوكراونەتەوە، وەك:\n1.بیبلیۆگرافیای كتێبی فۆلكلۆری كوردیی ناوچەی هەولێر: بوار نوورەدین 1955- 2005، ئینسكلۆپیدیای هەولێر- فۆلكلۆر، بەرگی 9، ئامادەكردن: لیژنەی باڵای ئینسكلۆپیدیا، بڵاوكراوەی دەزگای چاپ و بڵاوكردنەوەی بەدرخان، چاپی یەكەم، چ(گرین گالۆری)، لوبنان، 2009.\n2.كورتە بیبلیۆگرافیایەك دەربارەی كتێبی ئەفسانەیی لە فۆلكلۆریی دیالێكتی كرمانجی خواروودا 1984- 2003، ڕۆژنامەی كۆمەڵا، ژمارە 424ی 22/5/2010، پاشكۆی سەروا، ژمارە 3، ل6-7.\n3.ئەمین زەكی بەگ لە ناوەرۆكی كتێبی كوردیدا 1948- 2010، ڕۆڤار، ژمارە 73، بڵاوكراوەی دەزگای چاپ و پەخشی سەردەم، چ(سەردەم)، سلێمانی، 2013، ل65- 69.\n4.بیبلیۆگرافیای بەرهەمەكانی محەممەد ئەمین زەكی بەگ 1928- 2011 (كوردی، عەرەبی و توركی)، ڕۆڤار، ژمارە 73، بڵاوكراوەی دەزگای چاپ و پەخشی سەردەم، چ(سەردەم)، سلێمانی، 2013، ل70-75.\n5.بیبلیۆگرافیای (كوردی)ی شاعیر (مستەفا بەگی ساحێبقڕان) لە ناوەرۆكی كتێبی كوردیدا 1952- 2010، ڕۆڤار، ژمارە 75، بڵاوكراوەی دەزگای چاپ و پەخشی سەردەم، چ(سەردەم)، سلێمانی، 2013، ل38-41.\n6.بیبلیۆگرافیای (سالم)ی شاعیر (عەبدولڕەحمان بەگی ساحێبقڕان) لە ناوەرۆكی كتێبی كوردیدا 1939- 2010، ڕۆڤار، ژمارە 77، بڵاوكراوەی دەزگای چاپ و پەخشی سەردەم، چ(سەردەم)، سلێمانی، 2013، ل8-13.\n7.شێركۆ بێكەس- بیبلیۆگرافیا و پێڕستی لە كتێبی كوردیدا 1956- 2013، ڕۆڤار، ژمارە 76، بڵاوكراوەی دەزگای چاپ و پەخشی سەردەم، چاپی یەكەم، چ(سەردەم)، 2013، ل24- 28.\n8.بیبلیۆگرافیای (د.عیزەدین مستەفا ڕەسووڵا) لە ناوەرۆكی كتێبی كوردیدا 1934- 2010، ڕۆڤار، ژمارە 78، بڵاوكراوەی دەزگای چاپ و پەخشی سەردەم، چ(سەردەم)، سلێمانی، 2014، ل14- 19.\n9.شكوور مستەفا- بیبلیۆگرافیا و پێڕستی لە ناوەرۆكی كتێبی كوردیدا 1969-2010، ڕۆڤار، ژمارە 80، بڵاوكراوەی دەزگای چاپ و پەخشی سەردەم، چ(سەردەم)، سلێمانی، 2014، ل10-21.\n10.بیبلیۆگرافیا و پێڕستی ڕاپەڕینی ساڵی 1991، لە كتێبی كوردیدا 1991- 2010، كتێبنامەی ڕاپەڕین- پاشكۆی ڕۆژنامەی كوردستانی نوێ، ژمارە 6309، 18/2/2014.\n11.د.كەمال فوئاد- بیبلیۆگرافیا و پێڕستی لە كتێبی كوردیدا 1972- 2010، ڕۆژنامەی كوردستانی نوێ، ژ6565، 28/12/2014.\n12.مەولەوی تاوەگۆزی- بیبلیۆگرافیا و پێڕستی لە كتێبی كوردیدا 1935- 2010، ڕۆڤار، ژمارە 81، بڵاوكراوەی دەزگای چاپ و پەخشی سەردەم، چ(سەردەم)، سلێمانی، ، ل64-79.\n13.قانیع- بیبلیۆگرافیا و پێڕستی لە كتێبی كوردیدا 1969- 2010، ڕۆڤار، ژمارە 82، بڵاوكراوەی دەزگای چاپ و پەخشی سەردەم، چ(سەردەم)، سلێمانی، ، ل61- 68.\n14.ڕەفیق حیلمی- بیبلیۆگرافیا و پێڕستی لە كتێبی كوردیدا 1934- 2010، ڕۆڤار، ژمارە 85، بڵاوكراوەی دەزگای چاپ و پەخشی سەردەم، چ(سەردەم)، سلێمانی، ، ل86-103.\n15.شێخ نووری شێخ ساڵح- بیبلیۆگرافیا و پێڕستكاری لە كتێبی كوردیدا 1956- 2010، ڕۆڤار، ژمارە 88، بڵاوكراوەی دەزگای چاپ و پەخشی سەردەم، چ(سەردەم)، سلێمانی، ل136-140. هەروەها ماڵپەڕی (ناوەندی ڕاگەیاندن و چاپەمەنیی خاك)، 2015.\n16.ئەكرەم قەرەداغی- بیبلیۆگرافیای كتێب و پێڕستی نووسینەكانی لە كتێبی كوردیدا 1999- 2009، ڕۆڤار، ژمارە 91، بڵاوكراوەی دەزگای چاپ و پەخشی سەردەم، چ(سەردەم)، سلێمانی، ل48-57.\n17.د.جەمال ڕەشید، ژ7151، ڕۆژنامەی كوردستانی نوێ، 23- 24/12/2016.\n18.د.كوردۆ عەلی، ژ7151، ڕۆژنامەی كوردستانی نوێ، 23- 24/12/2016.\n19.پەیماننامەی سایكس بیكۆ، ڕۆژنامەی كوردستانی نوێ، ژ6962، 4/5/2016.\n20.پارێزگای دهۆك- بیبلیۆگرافیا و پێڕستی لە كتێبی كوردیدا 1937- 2016، ئینسكلۆپیدیا پارێزگەها دهۆكێ، بەرگی 6، توركیا، 2017، ل485- 553.\n21.ڕۆژنامەی كوردستانی نوێ- بیبلیۆگرافیا و پێڕستی لە كتێبی كوردیدا 1992- 2010، پاشكۆی ژمارە 7166ی 12/1/2017ی ڕۆژنامەی كوردستانی نوێ.\n22.مستەفا پاشا یاموڵكی بیبلیۆگرافیا و پێڕستی لە كتێبی كوردیدا 1939- 2010، ڕۆژنامەی كوردستانی نوێ، ژ7188، 7/2/2017.\n23.ئیحسان نووری پاشا- بیبلیۆگرافیا و پێڕستی لە پڕۆژەی كورد و كوردستاندا، ژ7229ی ڕۆژنامەی كوردستانی نوێ، 31/3 و 1/4ی 2017.\n24.كارەساتی 24/4 لە پڕۆژەی بیبلیۆگرافیای كورد و كوردستاندا، ژمارەی 24/4/2017ی ڕۆژنامەی كوردستانی نوێ.\n25.ڕۆژی جیهانیی ژنان- ڕۆژنامەی ژیانەوە، 8/3/2017.\n26.عەبدوڵڵا گۆران- بیبلیۆگرافیا و پێڕستی لە كتێبی كوردیدا 1939- 2010، گۆڤاری كۆچ، ژ24، بەهاری 2017، ل271- 279.\n27.بە هاوبەشی لەگەڵ “مۆفەق میراودەلیدا”، مومتاز حەیدەری- پیاوێك لە ناو دڵی كتێبدا، مومتاز حەیدەری، حەیدەرنامە 2، هەولێر، چ(ڕۆژهەڵات)، 2018، ل842- 876. “ئەم دوو بیبلیۆگرافیایەم بۆ ئامادەكردووە: بیبلیۆگرافیای لە پڕۆژەی كورد و كوردستان- بیبلیۆگرافیا و پێڕستیان لە كتێبی كوردیدا 1975- 2006 و مومتاز حەیدەری پێڕستی لە پڕۆژەی كورد و كوردستان- بیبلیۆگرافیا و پێڕستیان لە كتێبی كوردیدا 1978- 2010.”\n28.بوونی ئافرەت و كێشە و گرفتەكانی لە كتێبخانەی كوردیدا 1927- 2010، هاوكاریی (پڕۆژەیەكی ڕێكخراوی گەشەپێدانی بەهرەی ژنان)ی پێ كراوە.\n29.ئەحمەد موختار بەگی جاف- بیبلیۆگرافیا و پێڕستی لە كتێبی كوردیدا 1941- 2010، كاروان عوسمان خەیات، كۆبەرهەمی ئەحمەد موختار جاف، ئێران، 2019، ل342- 351.\n30.بیبلیۆگرافیای شێخ سەلام، كاروان عوسمان خەیات، بەرهەمەكانی شێخ سەلام، بەرگی سێیەم، ئێران 2019، ل91- 97.\n31.هەر بۆ ئەم نووسەرە، بیبلیۆگرافیام بۆ مەولانا خالیدی نەقشبەندی، تاهیر بەگی جاف و مەلا جەمیلی ڕۆژبەیانی ئامادەكردووە، كە هێشتا كتێبەكان تەواونەبوون.\n32- بیبلیۆگرافیای کتێبی بیرەوەری لە کتێبی کوردیدا ١٩٦٠- ٢٠١٠، گۆڤاری خاڵ، ژمارە ٢٧، شوباتی ٢٠٢٠، ل١٦- ٣٤.\nهەروەها دەیان بیبلیۆگرافیای تری ئامادەکردووە، کە هەندێکیان بڵاویش کراونەتەوە و هەندێکیشیان تەنها بۆ چەند مامۆستا و نووسەرێك ئامادەكراون و بڵاونەكراونەتەوە.\nThis entry was posted in پێنا سە کا ن by . Bookmark the permalink.\n← Previous ...دوا گین پێناسەی جەمال دەلاک\nNext → ...بەرگین پێناسەی خالید مەجید فەرج


ئەمریکا ١٢ ڕاهێنراوی سعودی لە بنکەی سەربازی فلۆریدا دەردەکات - هيوای کۆرد\nسلێمانی ؛دەرهێنانی مۆڵەتی شوفێری ڕاگیرا 14 خوله‌ك ago\nHome هەواڵ جێهان ئەمریکا ١٢ ڕاهێنراوی سعودی لە بنکەی سەربازی فلۆریدا دەردەکات\nئەمریکا ١٢ ڕاهێنراوی سعودی لە بنکەی سەربازی فلۆریدا دەردەکات\nویلایەتە یەکگرتووەکانی ئەمریکا ١٢ ڕاهێنراوی سعودی لە بنکەی سەربازی دەریایی فلۆریدا دەردەکات.\nبەپێی هەواڵێکی سی ئێن ئێن ویلایەتە یەکگرتووەکانی ئەمریکا ئامادەکاری دەکات بۆ دەرکردنی ١٢ ڕاهێنراوی سعودی لە بنکەی سەربازی فلۆریدا ئەوەش دوای ئەو ڕووداوی تەقەکردنە دێت کە ئەفسەرێکی سعودی لەناو بنکەکەدا ئەنجامیدا.\nلە مانگی ١٢ ی ٢٠١٩ و لە ویلایەتی فلۆریدا و لەناو بنکەی سەربازی دەریایی ویلایەتە یەکگرتووەکانی ئەمریکادا، ئەفسەرێکی سعودی تەقەی کرد و لە ئاکامی تەقەکردنەکەدا چوار سەربازی ئەمریکی کوژران و دواتریش خۆی کوژرا.\nتۆڕی سی ئێن ئێن ئێوارەی رۆژی شەممە لە زاری سەرچاوەیەکەوە کە ناوی خۆی ئاشکرا نەکردووە ڕایگەیاندووە، ئەو ڕاهێنراوە سعودیانەی دەردەکرێن تۆمەتبار نین بە یارمەتیدانی ئەو ئەفسەرە لە تاوانی تەقەکردنەکەدا بەڵکو هەندێکیان تێوەگلاون لە کاری قەدەغەکراو کە لە لەگەڵ پێوەرەکانی وەزارەتی دادی ئەمریکا و نوسینگەی لێکۆڵینەوەی فیدڕاڵی ئێف بی ئای ناگونجێت.\nرووداوی تەقەکردنی ناو بنکە دەریاییەکە لە مانگی ١٢ دا روویدا و لە رۆژی ١٠ ی ١٢ دا وەزارەتی بەرگری ئەمریکا-پنتاگۆن ڕایگەیاند، ڕاهێنان بە سەرجەم ئەفسەرە سعودیەکان ڕادەگرێت، دواتریش لە ١٩ ی ١٢ دا ڕایگەیاند، هیچ هەڕەشەیەکی لەناو ئەو ٨٥٠ فێرخوازە سعودیەدا هەستپێنەکردووە کە لە وڵاتەکەی زانستی سەربازی دەخوێنن.\nپێشتریش نوسینگەی لێکۆڵینەوەی فیدڕاڵی FBI ڕایگەیاند، لێکۆڵەواران پێیانوایە ئەفسەرە سعودیەکە بە ناوی سەعید شەمرانی ٢١ ساڵ بە تەنیا ئەو کارەی ئەنجامداوە و هیچ سعودیەکی دیکە هاوکاری نەکردووە.\nفراكسیۆنی پارتی: ده‌بێ پڕۆژه‌یاسای چاكسازی په‌سند بكرێت


پلانە بەرگرییەکانی ناتۆ لە لووتکەی سەرکردەکان بەردەوامە – Türkmen Basın Ajansı\nپلانە بەرگرییەکانی ناتۆ لە لووتکەی سەرکردەکان بەردەوامە\n4 كانونی یه‌كه‌م 2019 تـەبا\tناتۆ، یانس ستۆلتنبێرگ\nسكرتێری گشتیی ناتۆ رایگەیاند، به‌رده‌وامن له‌سه‌ر كاركردن بۆ چاره‌سه‌ركردنی ئه‌و كێشه‌یه‌ی به‌هۆی دژوه‌ستانه‌وه‌ی ئه‌مریكا به‌رامبه‌ر ئه‌و پلانه‌ی یه‌په‌گه/په‌یه‌ده وه‌ك هه‌ڕه‌شه نیشان ده‌دات و په‌سه‌ندنه‌كردنی پلانی به‌رگریی ناتۆ له لایه‌ن توركیاوه له‌باره‌ی وڵاتانی باڵتیك، سه‌ریهه‌ڵداوه.\nلەمیانی لێدوانێکی رۆژنامەوانیدا یانس ستولتنبێرگ، سکرتێری گشتی ناتۆ باسی له‌وه كرد كه پلان هه‌یه له‌باره‌ی پاراستنی هه‌موو هاوپه‌یمانان به باڵتیك و پۆڵه‌نداشه‌وه و وتی، ”له‌و دیو ئه‌ویشه‌وه ته‌نها پلانمان نییه به‌ڵكو هێزه‌كانی سه‌ربازیش هه‌ن. له مێژووماندا بۆ یه‌كه‌مجار هێزی ئاماده‌ی جه‌نگ له مه‌یداندان بۆ پاراستنی وڵاتانی باڵتیك”.\nهاوکات یانس ستولتنبێرگ جه‌ختی له‌سه‌ر ئه‌وه كرده‌وه كه دڵنیایه له‌باره‌ی دۆزینه‌وه‌ی چاره‌سه‌ری كێشه سه‌باره‌ت به به‌هێزكردنی پلانه‌كانی به‌رگریی و وتی، ”دوێنێ له‌گه‌ڵ سه‌ركۆماری توركیا ئه‌ردۆغان باسی ئه‌م كێشه‌یه‌م كرد. له‌م كاته‌شدا كار له‌سه‌ر كێشه‌كه ده‌كه‌ین”.\nبه‌هۆی تانه‌ی ئه‌مریكا له باره‌ی پلانی ئه‌منیی سه‌باره‌ت به توركیا كه یه‌په‌گه/په‌یه‌ده‌ش به هه‌ڕه‌شه داده‌نێت، توركیا دژبە په‌سه‌ندكردنی پلانی ئه‌منیی ناتۆ سه‌باره‌ت به وڵاتانی باڵتیك وه‌ستایه‌وه.\n« فۆتۆ.. رۆیتەرز کاریگەرترین فۆتۆکانی ١٠ ساڵی رابردووی بڵاوکردەوە\nگواردیۆلا ستایشی یاریزانەکانی یانەکەی دەکات »\nتۆبیاس ئیلوود: بوونی سەربازانی بەریتانیا لە رۆژهەڵاتی ناوەڕاست گرنگە\n21 ته‌مموز 2019 ئاژانسی میدیایی تورکمان\nئەفغانستان- هێرشکرایە سەر مزگەوتێک و ٢٠ کەس گیانیان لەدەستدا\n25 ئاب 2017 تـەبا\nفەرەنسا خوێندکاران چالاکی رێگەداخستنیان ئەنجامدا\n3 كانونی یه‌كه‌م 2018 3 كانونی یه‌كه‌م 2018 تـەبا


“زۆرینەی تیمی حكومەت بێ توانا و تۆمەتبارن بە گەندەڵی” – تۆڕی میدیایی خەڵک\n2019/10/01 - 10:09 PM\nبەها ئەعرەجی جێگری سەرۆك وەزیرانی پێشووی عیراق لە لێدوانێكی ڕۆژنامەوانیدا ڕایگەیاند، زۆرینەی تیمی عادل عەبدولمەهدی سەرۆك وەزیرانی عیراق تۆمەتبارن بەگەندەڵیی و ناپسپۆڕن و ئاماژەی بەوەكرد وەزیرەكان هۆكاری زۆرینەی كێشەكانن.\nبەها ئەعرەجی جێگری سەرۆك وەزیرانی پێشووی عیراق ڕوونیشیكردووەتەوە، تیمی حكومەت لە ئەنجومەنی وەزیران ئاڕاستەی سەركەوتن یاخود شكستهێنانی حكومەت دیاری دەكەن و ئەو بڕوای بەتیمی ئێستای حكومەتی عیراق نییە و عادل عەبدولمەهدی تەنیا سێ وەزیری تەكنۆكراتی هەیە لەكاتێكدا ئەوانی تر كێشەی زیاتر دەهێنن لەوەی خزمەت بە حكومەت بكەن.\nجێگری سەرۆك وەزیرانی پێشووی عیراق ئاماژەی بەوەشداوە، تیمەكەی ئێستای عادل عەبدولمەهدی باشتر نییە لەوانەی ڕابردوو و هەندێكیان تۆمەتبارن بەگەندەڵیی و هەندێكی تریشیان بێ توانا و ناپسپۆڕن.\nبەها ئەعرەجیعادل عەبدولمەهدیعیراقگەندەڵی\nبۆڵتن هۆشداری دەداتە ترەمپ


سەبارەت بە دەرھێنانی كارتی نیشتمانی چەند رێنماییەک بڵاودەكرێتەوە\nنەتەوە | 15:15:23 2018-10-12 | (500) جار خوێندراوەتەوە\nرێنماییەكانی دەرهێنانی كارتی نیشتمانی لەلایەن بەڕێوەبەرایەتی رەگەزنامە و باری شارستانیی سلێمانییەوە بڵاودەكرێتەوەو جەخت لەسەر ئەوە کراوەتەوە کە كارتەكە دەبێتە جێگرەوەی پێناس و رەگەزنامە و كارتی زانیاریش.\nبەڕێوەبەرایەتی رەگەزنامە و باری شارستانی و كارتی نیشتمانی لە سلێمانی لە راگەیەنراوێكیدا ئاماژەی بەوە كردووە کە هاووڵاتیان دەتوانن كارتی نیشتمانی دەربهێنن كە دەبێتە جێگرەوەی پێناسی باری شارستانی و رەگەزنامەی عیراقی و زانیارییەكانی ناو كارتی زانیاری.\nئەوەش روونکراوەتەوە کە سەرەتا هاووڵاتی سەردانی نووسینگەكانی دەوروبەری بەڕێوەبەرایەتی رەگەزنامە و باری شارستانی سلێمانی دەكات بۆ پڕكردنەوەی فۆڕمی كارتی نیشتمانی، كە نرخی هەر فۆڕمێك تەنها (3000) سێ هەزار دیناری عیراقییەو فۆڕمەكە لەگەڵ خوێدا دەهێنێت بۆ بەڕێوەبەرایەتی رەگەزنامە.\nهەروەک ئەوەش راگەیەندراوە کە دەرهێنانی كارتی نیشتمانی پێویستی بەم بەڵگەنامانەی لای خوارەوەیە:\n1-رەگەزنامەی عیراقی (نوسخەی ئەسڵی).\n2-پێناسی باری شارستانی (نوسخەی ئەسڵی).\n3-كارتی زانیاری (نوسخەی ئەسڵی).\nوەك لەو راگەیەندراوەدا روونكراوەتەوە، ناونیشانی بەڕێوەبەرایەتی رەگەزنامە و باری شارستانی سلێمانی و كارتی نیشتمانی دەكەوێتە سەر شەقامی بازنەیی مەلیك مەحمود، پشت بەنزیخانەی بینایی (بینای هاتووچۆی كۆن) لە تەنیشت پۆلیسی سلێمانی.


تەندروستی جیهانی: ئۆمیکرۆن دوا جۆری ڤایرۆسی کۆرۆنا نابێت\nHome›هەواڵ›جیهان›تەندروستی جیهانی: ئۆمیکرۆن دوا جۆری ڤایرۆسی کۆرۆنا نابێت\nرێکخراوی تەندروستیی جیھانی (WHO)، رایگەیاند، ئۆمیکرۆن دوا جۆری ڤایرۆسی کۆرۆنا نابێت و ڤایرۆسەکە بەردەوامە لە “گەشەسەندن”.\nتیدرۆس ئەدھانۆم گیبریسیۆس، بەڕێوەبەری گشتیی رێکخراوی تەندروستیی جیھانی، لە میانی یەکەم کۆنگرەی رۆژنامەوانیی ساڵ لەگەڵ شارەزایانی تەندروستیی جیھانی لەناوەندی رێکخراوەکە لە جنێڤ، ئاماژەی بەوە کرد، لە سەرەتای سەرھەڵدانی پەتاکەوە تا ئێستا، ھەفتەی رابردوو بەرزترین ژمارەی حاڵەتی تووشبوون بە کۆرۆنا تۆمار کراوە.\nتیدرۆس ئەدھانۆم گیبریسیۆس ئەوەی خستەڕوو کە جۆری ئۆمیکرۆن، بەراورد بە جۆری دەلتا بەتایبەتی بە سووکی تووشی ئەو کەسانە دەبێت کە ڤاکسینیان وەرگرتووە و سەرەڕای ئەمەش، ناتوانرێت وەکو جۆرێکی “سووک” پۆلێن بکرێت و وتی: “ھەروەکو جۆرەکانی پێشوو، ئۆمیکرۆن مرۆڤەکان نەخۆش ده‌خات و دەیانکوژێت. ئۆمیکرۆن کاریگەریی تسونامی درووستدەکات، زۆر بە خێرایی بڵاودەبێتەوە و فشارێکی گەورە بۆ سەر سیستمی تەندروستیی جیھان درووست دەکات”.\nگیبریسیۆس باسی لەوە کرد بەھۆی جۆری ئۆمیکرۆنەوە قەرەباڵغییەکی زۆر لە نەخۆشخانەکان درووستبووە، ئاماژەی بەوەش کرد بەھۆكاری کەمیی کارمەند و سەرقاڵییەوە، مردن لە نێوان نەخۆشەکانی دیکە و بریندارەکاندا روویداوە کە دەتوانرا “رێگریی لێبکرێت”.\nئاری هەرسین: پێویستە رێککەوتنێکی نوێی ستراتیژی بەهێزتر لە نێوان یەکێتی و پارتی ...\nچەکدارانی نەناسراو تەقەیان لە سەنگەرێکی پێشمەرگە کرد\nئەمڕۆ ئەنجومەنی وەزیرانی عێراق بۆ دەنگدان لەسەر پڕۆژەیاسای بودجەی 2021 كۆدەبێتەوە\nنیوەی خاکی عێراق بووە بە بیابان\nئەمریکا لە رێگەی بۆردومانەوە هێرشێکی خۆکوژی لە کابۆل پوچەڵکردەوە\nبافڵ تاڵەبانی و باڵیۆزی چین دۆخی هەرێمیان تاوتوێ کرد\nراوێژكارێكى په‌رله‌مان: كاردانه‌وه‌ى هێزه ئه‌منییه‌كان به‌رامبه‌ر خۆپیشانده‌ران دۆخه‌كه‌ى ئاڵۆزتر كردووه\nژنێكى تووشبووى كۆرۆنا له سلێمانى گیانى له‌ده‌ستدا\nبەدواداچوون بۆ شەڕەكەی شەوی رابردووی هێزی رۆژ و پەكەكە دەکرێت


چین و توێژەكانی كوردستان 15 ساڵەی دامەزراندنی دەزگای زاری كرمانجی پیرۆز دەكەن | دەزگاى زارى کرمانجى\nچین و توێژەكانی كوردستان 15 ساڵەی دامەزراندنی دەزگای زاری كرمانجی پیرۆز دەكەن\nرەمەزان هەرنی – زاری كرمانجی : رۆژی 19-6-2005 دەزگای زاری كرمانجی ، وەك دەزگایەكی سەربەخۆی رۆشنبیری و راگەیاندن لە قەزای سۆران دامەزراوە، ماوەی 15 ساڵە بەردەوام بووە, لەو ماوەیەدا بۆ بە دەرگایەك بۆ گەیاندنی كێشە كان و چارەسەركردنیان بوو بە پەنجەرەیەك بۆ بینینی خۆیان جگە لەوە سەدان رۆژنامەنووسی پێگەیاندووە , زاری كرمانجی لە هەفتەنامەیەك بەناوی (زاری كرمانجی) كە هەموو رۆژانی دووشەممە دەردەچێت و تا ئێستا 636 ژمارەی لێ دەرچووە لەگەڵ وێب سایتێكی 24 كاتژمێری كاراو رادیۆیەك, رۆژی 19ی هەنگاوی نا بۆ ناو 16 ساڵەی تەمەنی.\nرۆژنامەنووس بارزان سلێمان مزووری لە ساڵیادی دامەزراندنی زاری كرمانجی دا گووتی" پیرۆزبێت یادی 15 ساڵەی دامەزراندنی دەزگای زاری كرمانجی بۆ رۆشنبیری و راگەیاندن، لەو 15 ساڵەی كاركردنی دەزگاكەدا جگە لە تۆماركردنی چەند پەرەیەك لە مێژووی رۆژنامەگەری كوردی دا لە هەمانكاتدا بووە بە زمانحاڵی هاووڵاتیانی كوردستان بەگشتی و دەڤەری سۆران و قەزاكانی دەورووبەر بەتایبەتی، راگەیاندنی كوردی بەگشتی بەهۆی نەبوونی پاڵپشتی كێشەی هەیە بەڵام زاری كرمانجی بەرگەی هەموو ناخۆشییەكانی گرت بۆ ئەوەی متمانەی خوێنەر و گوێگرانی خۆی لەدەست نەدات هیوادارم لە ساڵی نوێی تەمەنی خۆی دا زاری كرمانجی چۆن ئێستا بەردەوامە بتوانێت زیاتر كاربكات بۆ گەیاندنی گشت پەیامێك و هەموو چین و توێژێك وەك ئێستا خۆی تێدا ببینێتەوە".\nهونەرمەندی شێوەكار و شانۆكار چۆڤین تاهیر لە یادی دامەزراندنی زاری كرمانجیدا گووتی" هونەر ناسنامەی گەلانە، ئەوەی من لە ماوەی رابردوو تا ئێستا لە دەزگای زاری كرمانجی بەدیم كرد بێ جیاوازی بیرۆرا و بە بەردەوامی كات و شوێنی زۆر بە بواری هونەری تەرخانكراوە بەو هۆیەوە بووە بە زمانحاڵی هونەرمەندان هەفتانە كۆمەڵێك هونەر كەلەبواری جیاوازدا كاردەكەن پرۆژەكانیان لەسەر لاپەرەكانی زاری كرمانجی بڵاو دەبنەوە جگەلە وەی بەردەوام لە وێب سایت گرنگی بەبواری هونەری دراوە هیوادارین ئەگەر توانای زیاتر نیە بەم شێوەیە بەردەوام بن بۆ نیشاندانی دەنگ و رەنگی هونەرمەندان بە كۆمەڵگا".\nرزگار زەكەریا پێشمەرگەی رۆژانی سەخت و دژوار لە یادی زاری كرمانجی دا گووتی" پیرۆزبایی لە تەواوی ستافی زاری كرمانجی دەكەم هیوای بەردەوامی و بەرە و پێشچوونی زیاتر بۆ ئێوە دەخوازین ، رۆژانێك ئێمە لەسەنگەركاندا بووین بۆ بەرگری كردن لە خاك و ئاڵای وڵاتەكەمان زاری كرمانجی هەمیشە دەنگ و رەنگی گەیاندنی پەیامی پێشمەرگە بوو بەردەوام پەیامی سەركەوتنی پێشمەرگە بەڕووی هاووڵاتیان بڵاو دەكردەوە ، ماوەیەك بوو هەفتەنامەی زاری كرمانجی ژیاننامەی پێشمەرگە و شەهیدەكانی بڵاودەكردەوە داواكارم ئەو گوشەیە بكرێتەوە بە بەردەوامی و هەرجارە و یادەوەرییەكانی شەهیدێك یان پێشمەرگەیەك بڵاوبكەنەوە ، 15 ساڵە شۆرەشێكتان كردووە هیوای بەردەوامی بۆ ئێوە دەخوازم".\nدكتور رۆناك جاف لە یادی زاری كرمانجی دا گووتی" پیرۆزبایی 15 ساڵەی دامەزراندنی دەزگای زاری كرمانجی بۆ رۆشنبیری و راگەیاندن لە ستافی كار دەكەم لە تەواوی رۆژنامەنووسانی ئەو دەزگایە دەكەم هیوای بەردەوامی و بەرەو پێشچوونی زیاتر بۆتان دەخوازم ، من بەوپێەی زیاتر لە بواری خێرخوازی كاردەكەم زاری كرمانجی هەمیشە پاڵپشت و یارمەتیدەربووە لەگەڵمان بۆ گەیاندنی پەیامی هەژارو نەدارەكانی وڵاتەكەمان هیوادارم دەزگای زاری كرمانجی لەسەر رێچكە جوان و پیشەییانەی خۆی بەردەوامبێت" .\nهیرش هەسنانی روژنامەنوس و چالاكوان لەم بارەیەوە گووتی" دەزگای زاری كرمانجی بو راگەیاندن و روشنبیری لەسوران كەچەندین بەشی لەخوی گرتووە دیارترینیان، رادیۆ, ماڵپەر، هەفتەنامە, بووە بەچەترێك بۆ كۆ كردنەوەی روژنامەنووسان و راگەیاندنكاران و چالاكوانان, زاری كرمانجی قوتابخانەیەكی گەورەیە بو پێگەیاندنی دەیان كادیری راگەیاندن بە شانازیەوە منیش قوتا بی ئەم قوتابخانەیەم 2007یەكەمین بابەتم لە هەفتەنامەی زاری كرمانجی بڵاو كرایەوە 2013 بووم بەئامادەكارو پیشكەش كاری بەرنامە لەرادیۆی زاری كرمانجی بە شانازیەوە تا ئێستاش بەردەوامم, لەساڵیادی دامەزراندنی گەرمترین پیروزبای ئاراستەی بەرێوەبەری گشتی و بەرێوەبەری رادیۆ و ستافی هەفتەنامە دەكەم".


زنجیره‌ی هزری هاوچه‌رخی ئیسلامی – تەفسیر\nچیرۆكی پێشینان لەقورئاندا 1-3\nPosted ئاب 1, 2021 لەلایەن Tafseer Office in پڕفرۆشترین کتێبەکان, دوایین کتێبەکان 1676 0 3\nچیرۆكی پێشینان لەقورئاندا 1-3 لەبارەی ئیمان و بانگەوازیی و جیهاد دا نووسینی: دكتۆر صلاح عبدالفتاح الخالدی ئەم كتێبە، لەنووسینی بیرمەندی جیهانی ئیسلامی دكتۆر سەڵاح عبدالفتاح و لەوەرگێڕانی بەڕێز كاوە هاوڕازە. ئەم كارەی دكتۆر سەڵاح لەسێ بەرگی ناوازە...\nئاشتی جیهانی و ئیسلام\nPosted ئاب 1, 2021 لەلایەن Tafseer Office in پڕفرۆشترین کتێبەکان, دوایین کتێبەکان 1590 0 0\nئاشتی جیهانی و ئیسلام نووسینی: سید قطب ئەم كتێبە لەنووسینی بیرمەندی جیهانی ئیسلامی سەید قوتبەو، لەلایەن بەڕێز جمعە صدیق كاكە كاری وەرگێڕانی بۆ كراوەو نوسینگەی تەفسیر پێداچوونەوەی بۆ كردووەو یەكێكە لەكتێبە هەرە گرنگەكانی زنجیرەی هزری هاوچەرخی...\nموسڵمانان و عەولەمە\nPosted ئاب 1, 2021 لەلایەن Tafseer Office in پڕفرۆشترین کتێبەکان, دوایین کتێبەکان 1207 0 0\nموسڵمانان و عەولەمە نووسینی: محمد قطب وەرگێڕانی: ابراهیم حسن سعید ئەم كتێبە لەنووسینی گەورە بیرمەندی ئیسلام موحەممەد قوتبەو لەلایەن بەڕێز ابراهیم حسن سعیدەوە وەرگێڕدراوە بۆ زمانی كوردی. یەكێكە لەكتێبە پڕ بایەخەكانی زنجیرەی هزری هاوچەرخی...\nPosted ئاب 1, 2021 لەلایەن Tafseer Office in پڕفرۆشترین کتێبەکان, دوایین کتێبەکان 1607 0 0\nخه‌لیفه‌كانی ڕاشدین له‌نێوان جێنشینبوون و شه‌هیدبووندا ئه‌م كتێبه له‌نووسینی دكتۆر صلاح عبد الفتاح الخالدی و وه‌رگێڕانی به‌ڕێز فاتح سه‌نگاوی یه، كه‌زنجیره‌ی نۆزده‌یه‌مه له هزری هاوچه‌رخی ئیسلامی، باسه‌كانی ئه‌م كتێبه سه‌ره‌تا به...\nPosted ئاب 1, 2021 لەلایەن Tafseer Office in پڕفرۆشترین کتێبەکان, دوایین کتێبەکان 1315 0 3\nخوا عه‌قیده، یه‌كێكه له‌بابه‌ته هه‌ره‌گرنگ و پڕبایه‌خه‌كان، كه‌له كۆنه‌وه تا هه‌نووكه‌ش قسه‌و باسی له‌سه‌ر ده‌كرێت، له‌م كتێبه‌دا بنه‌مایه‌كی سه‌ره‌كی ئایین ڕوونكراوه‌ته‌وه، ئه‌ویش باسكردنه له زاتی خودا، به‌شێوه‌یه‌ك كه سه‌رجه‌می گومان...


مەكتەبی سیاسی پارتی دیموكراتی كوردستان كۆچی دوایی هەڤاڵی تێكۆشەر (د. ڕۆژ نوری شاوەیس) ڕادەگەیەنێت\nسەرۆکی حکومەت لەچاوپێکەوتنێکدا لەگەڵ کەناڵی فرانس 24: ئەنجامی لێکۆڵینەوەکانی هێرشەکەی هەولێر بۆ ڕای گشتی ئاشکرا دەکرێ\nپەیامی پیرۆزبایی دەزگای رۆشنبیری و راگەیاندنی پارتی دیموكراتی كوردستان لە(١٠)یەمین ساڵڕۆژی دامەزراندنی ماڵپەڕی فەرمی پارتی دیموكراتی كوردستان\nمەسرور بارزانی: ھێرشە مووشەکییەکەی سەر شاری ھەولێر پەلامارێکی تیرۆرستی بوو\nسوپاسنامەیەک لە مەكتەبی سیاسی پارتی دیموكراتی كوردستانەوە\nسەرۆك بارزانی له‌گه‌ڵ وەزیری ناوخۆی عێراق كۆبووه‌وه\n2021-02-15 [12:52 PM]\nبە داخ و پەژارەیەكی زۆرەوە هەواڵی كۆچی دوایی هەڤاڵی تێكۆشەر (د.ڕۆژ نوری شاوەیس) ئەندامی مەکتەبی سیاسی پارتیمان رادەگەیەنین، کە ئەمڕۆ دووشەممە ١٥ـی شوباتی ٢٠٢١ بە نەخۆشی لە ھەولێری پایتەخت دڵە گەورەکەی لە لێدان کەوت. بەو بۆنە خەمناكەوە پرسە و سەرەخۆشی خۆمان ئاراستەی خانەوادە و تێكۆشەرەكەیان و سەرۆك بارزانی و ئەندامانی مەكتەبی سیاسی و ئەنجوومەنی سەرکردایەتی و کادیر و هەڤاڵانی پارتیمان دەكەین.\nهەڤاڵی خوالێخۆشبوو (ڕۆژ نوری سدیق عەلی) ناسراو بە (د.ڕۆژ نوری شاوەیس) لە ساڵی(1947) لە خێزانێكی ناسراو و تێكۆشەری شاری سلێمانی لە دایك بووە، (نوری شاوەیس)ی باوکی كەسایەتییەكی دیار و نیشتیمانپەروەری ئەو دەڤەرە و ئەندامی مەكتەبی سیاسیی پارتیمان بووە، هەروەها (ناهیدە شێخ سەلام)ی دایكی ئافرەتێكی ناسراو و كۆڵنەدەر بووە و ئەندامی كۆمیتەی ناوەندیی پارتیمان بووە و رۆڵی ئەو خانەوادەیە لە بزووتنەوەی ڕزگاریخوازیی گەلەكەمان و ھەردوو شۆڕشی مەزنی ئەیلوول و گوڵان مایەی شانازی و پێزانینە.\nخوالێخۆشبوو (د.ڕۆژ نوری شاوەیس)لە ساڵی (1962)پەیوەندیی بە ڕیزەكانی هێزی پێشمەرگەی كوردستان كردووە و، ساڵی(1971) كۆلێژی ئەندازیاریی زانکۆی موسڵی تەواوكردووە، پاشان بڕوانامەی ماستەر و دكتۆرای لە ئەندازەی كارەبا لە وڵاتی ئەڵمانیا وەرگرتووە و هەمان ساڵ بۆتە ئەندامی لقی شەشی ئەوروپای پارتیمان.\n(د.ڕۆژ نوری شاوەیس)كەسایەتییەکی رۆشنبیر و ناسراوی گەلەكەمان بووە، لەساڵی(1979)لە (كۆنگرەی نۆیەم) ی پارتیمان وەك ئەندامی كۆمیتەی ناوەندیی هەڵبژێردراوە و، لە شۆڕشی گوڵان قارەمانانە بەشداری چەندین داستان و بەرخۆدانی مێژوویی كردووە.\nخوالێخۆشبوو جگە لەوەی پێشمەرگەیەكی خەباتگێڕ و ماندوونەناس بووە، رۆڵێكی دیار وكاریگەریی رۆشنبیری و سیاسی و جەماوەریشی هەبووە، وەك مامۆستا بەشداری چەندین خولی سیاسی و رۆشنبیریی پێگەیاندنی كادیرانی كردووە. لە ساڵی(1983)بۆتە ئەندامی مەكتەبی سیاسی پارتیمان، هەروەها لە ساڵانی(1987-1988)وەك فەرماندەیەكی سەربازی بەشداری و فەرماندەیی چەندین شەڕی دژی رژێمی داگیرکەر كردووە لەوانە داستانی خواكوڕك، کانی ماسی، دیرەلوک و بامەڕنێ. ھەروەک لە شەڕی دژی تیرۆرستانی داعش وەکو فەرماندەیەکی ئازا و چاونەترس رۆڵی گرنگ و کاریگەری لەناو سەنگەرەکانی بەرگریدا گێڕاوە.\nخوالێخۆشبوو(د.رۆژ نوری شاوەیس) لە کاری سیاسیدا، كەسایەتییەكی رۆشنبیر و چالاك و دیپلۆماتكارێكی ناسراو و خودان رۆڵێکی کاریگەربوو لە دانوستاندنەکان لە پێناو یەکڕیزی و رێکخستنەوەی نێوماڵی کوردستانی و، لە ژیانی پارتایەتی و سیاسی و حكومیدا چەندین لێپرسراویەتی لە ئەستۆ گرتووە و نوێنەرایەتی دەیان شاندی حزبی و حكومی كردووە، لەوانە: ئەندامی ئەنجوومەنی نیشتیمانیی كوردستان(خولی یەكەم)ساڵی (1992)، ساڵی(1993)جێگری سەرۆكی ئەنجوومەنی وەزیران(كابینەی یەکەم و دووەم)، لەساڵی(1996)بۆتە سەرۆكی ئەنجوومەنی وەزیران(كابینەی سێیەم)لە ساڵی(1999)بە سەرۆكی ئەنجوومەنی نیشتیمانیی كوردستان هەڵبژێردراوە، ساڵی (2003) جێگری سەرۆک کۆمار و لە (2005)یش بۆتە جێگری ئەنجوومەنی وەزیرانی عیراقی فیدراڵ، لەساڵی(2010) لە (كۆنگرەی سێزدەهەم)بە ئەندامی ئەنجوومەنی سەركردایەتی و مەکتەبی سیاسی پارتیمان هەڵبژێردراوەتەوە و، ھەمان ساڵ بۆتەوە جێگری سەرۆكی ئەنجوومەنی وەزیرانی حكومەتی فیدراڵ.\nخوالێخۆشبوو سەرکردە و كادیرێكی دێرینی دڵسۆز و وەفاداری رێبازی بارزانی بوو، جگە لەوەی بەشداری لە هەردوو شۆڕشی مەزنی ئەیلوول و گوڵانی پێشكەوتنخواز كردووە، لە ڕاپەرینە شكۆدارەكەی گەلەكەشماندا رۆڵی بەرچاوی هەبووە. لە سۆنگەی ئەو خەبات و تێكۆشانە نەپساوەیدا لە ساڵی (٢٠١٠) میدالیای (بارزانی نەمر ) ی پێ بەخشراوە.\nدووبارە پرسە و سەرەخۆشی خۆمان دووپات دەكەینەوە و ئومێدەوارین خانەوادەی تێكۆشەری خوالێخۆشبوو(د.رۆژ نوری شاوەیس)لە خەم و ئازار و كۆستی دیكە بە دوور بن و جێگای هەڤاڵی كۆچكردوویشمان بەهەشتی بەرین بێت...\n١٥ـی شوباتی ٢٠٢١\nئەم هەواڵە 292جار خوێندراوەتەوە


دەفتەری سیاسیی حیزبی دێموکرات سوپاسی خەڵکی کوردستان و لایەن سیاسیەکان دەکا\n01:54 - 1 جۆزەردان 2716\nکوردستان میدیا: حیزبی دێموکراتی کوردستانی ئێران لە راگەیەندراوێکدا وێرای سوپاس و پیزانینی بەرابەر بە بەشداریی لایەن و کەسایەتیە سیاسی و دڵسۆزەکانی کورد، سوپاسی هاوخەمی دەربڕینی هەموو خەڵکی کوردستانی کرد. هەر لەوێدا پێداگری لە سەر درێژەدان بە رێبازی شەهیدان و پەیمانی بەبڕشتتربوون لەسەر خەبات بە خەڵک دەدا.\nسوپاسنامە و پێزانینی دەفتەری سیاسیی حیزبی دێموکراتی کوردستانی ئێران\nبەداخەوە لە ماوەی ڕابردوودا، حیزبی دێموکراتی کوردستانی ئێران، سەید ڕەزا دروودگەر ئەندامی پێشووی کومیتەی ناوەندی و چەکۆ ڕەحیمی ئەندامی کومیتەی ناوەندی، دوو کەس لە کادرە تێکۆشەر و پێگەیشتوو و خاوەن ڕابردووی خەباتگێڕانەکەی لە دەستدا، کە بۆ ماوەیەکی درێژ ئەندامی ڕێبەریی حیزبی دێموکرات بوون.\nخەمی لەدەستدانی ئەو دوو ڕۆڵە تێکۆشەرەی کورد و ئەو دوو خەباتکارەی دێموکرات، خەمێکی گەورە بۆ هەموو لایەک و خەسارێکی گەورە بۆ تێکۆشانی کورد و حیزبی دێموکرات بوو، بەڵام بەشداریی هەمەلایەنە و بەرین لە سەرەخۆشی و ڕێوڕەسمی ناشتنی تەرمی پیرۆزیان و هاودەردی و هاوخەمیی بەرفراوانی لایەن و کەسایەتی و دڵسۆزانی کورد لە هەموو بەشەکانی کوردستان و لە شکڵ و شێوازی جۆراوجۆردا، هەم خەمی لەدستدانی هاوسەنگەرانمانی کەم کردەوە و هەم هیواداریی زیاتری پێ داین بۆ درێژەدان بە ڕێبازی ئەو هاوڕێ کۆچکردووانەمان.\nلە ماوەی ڕابردوودا چ بە بەشداری لە ڕێوڕەسمەکانی سەرەخۆشی و چ بە سەردان لە دەفتەری سیاسیی حیزبی دێموکرات و چ بە پەیام و برووسکە و چ بە پێوەندیی تێلێفۆنی و نامە و لە ڕێگەی ئینتێرنێتی و ... زۆربەی هەرەزۆری کەسایەتی و لایەنە سیاسییەکان لە کوردستانی ڕۆژهەڵات و باشوور و باکوور و ڕۆژئاوای نیشتمان، هاوخەمییان لەگەڵ حیزبی دێموکرات دەربڕیوە و دڵنیایان کردووینەوە کە لە خەمە گەورەکاندا هەموومان یەکین و سپاسی هاودەردی و هاوخەمی و هیوابەخشییان دەکەینەوە و هیوادارین کە هەروەک لەو خەمانەدا یەک هەڵوێست و یەکدەنگین، لە سەرکەوتنی هەموو بەشەکانی کوردستانیشدا هەموومان شایی بگێڕین.\nهەر لەم ماوەیەدا خەڵکی کوردستانی ڕۆژهەڵات بە تێکڕا و بە شێوەی جۆربەجۆر هاوخەمییان لەگەڵ حیزبی دێموکرات دەربڕیوە و لە شکڵی جیاوازدا کە بەو بۆنەوە دەرەتانێک پێک هاتبێ، هەم خەمی خۆیان بۆ لەدەستدانی ڕۆڵەکانی خۆیان نیشان داوە و هەم ڕێزیان لە خەباتی ڕۆڵەکانیان گرتووە. هەر لەو پێوەندییەدا ئەندام و لایەنگرانی حیزبی دێموکرات لە هەموو شار و شوێنەکانی کوردستانی ڕۆژهەڵات، بە پەیام و نامە و پێوەندیی تاک و کۆ و بە چالاکیی جۆربەجۆر، لە خەمی لەدەستدانی کادرە پێگەیشتووەکانی حیزبەکەیاندا بەشدار بوون و پەیمانی وەفادارییان بۆ ڕێبازەکەیان دووپات کردەوە. ئێمە وێڕای سپاس و پێزانین و ئەوپەڕی ڕێز لە هەڵوێست و هاوخەمیی خەڵکی کوردستان بە تێکڕا و ئەندام و لایەنگرانی حیزب بەتایبەت، زۆر خۆشحاڵین کە هەڵوێست و کرداری خەڵکی کوردستان دووبارە سەلماندیانەوە کە ئەم خەڵکە پشت و پەنای خەباتی حیزبە خۆشەویستەکەیان، حیزبی دێموکراتی کوردستانی ئێرانن و بۆ جارێکی دیکەش نیشانیان دایەوە کە خەڵکی کوردستان وەفادارە بەرانبەر بەوانەی کە بە ڕاستی و بە پاکی لە پیناوی بەختەوەریی خەڵکدا خەبات دەکەن و گیانیان و ژیاناین پیشکەش دەکەن.\nهەر لەم بوارەدا ژمارەیەک ڕێکخراوی ئێرانی ، هاوخەمییان لەگەڵ حیزبی دێموکرات دەربڕی، کە لێرەدا پێویستە سپاسی دەفتەری سیاسییان پێ ڕابگەیەنین.\nلە کۆتاییشدا پیویستە ئاماژە بە کار و زەحمەت و ماندوونەناسیی کادر و پێشمەرگە و ئەندامانی حیزب لە کوردستان و لە دەرەوەی وڵات بکەین کە هەرچەند بۆ لەدەستدانی دوو کەس لە ئەندامانی ڕێبەریی ئێستا و ڕابردوویان کە ساڵانێکی زۆر زەحمەتیان بۆ حیزبە تێکۆشەرەکەیان کێشابوو، خەمبار بوون، بەڵام بە هەموو شکڵ و شێوازێک کە لەتوانایاندا بوو، هەم بۆ بەڕێوەچوونی هەرچی باشتری ڕێوڕەسمە تایبەتەکان هەوڵیان دا و هەم پەیمانی وەفادارییان لەگەڵ ڕێبازی هاوسەنگەرانی تازەکۆچکردوومان نوێ کردەوە.\nهەموو ئەو ڕێز و هاوخەمی و لەگەڵدابوونەی حیزب و لایەنە سیاسییەکانی هەموو بەشەکانی کوردستان و خەڵکی کوردستانی ڕۆژهەڵات و ئەندامان و لایەنگرانی حیزب لە نێوخۆی وڵات و کادر و پێشمەرگە و ئەندامانی حیزب لە کوردستان و دەرەوەی وڵات، هەم دڵخۆشتر و بەهیواترمان دەکات بۆ درێژەدان بە ڕێبازی دروستی خەبات، هەم ئەرکێکی زیاترمان دەخاتە سەرشان کە بە دڵنیایی لە هەڵوێستی خەڵکەکەمان، بە ئاگاداربوون لە چاوەڕوانیی خەڵکەکەمان و هەموو ئەندام و لایەنگرانمان، هەنگاوی قایمتر و بەبڕشتتر لە پێناوی سەرخستنی خەباتەکەمان و ڕزگاریی خاک و ئازادیی خەڵکەکەماندا هەڵ بگرین.\nرێباز و ڕێگای شەهیدان پڕ ڕێبوار بێ.


سبه‌ی عادل عه‌بدولمه‌هدی یه‌كه‌م گه‌شتی خۆی وه‌ك سه‌رۆكوه‌زیران بۆ ده‌ره‌وه‌ی عێراق ئه‌نجامده‌دات\n21/3/2019 - 14:56\nوه‌ك سه‌رۆك وه‌زیران\nسبه‌ی هه‌ینی، عادل عه‌بدولمه‌هدی سه‌رۆكوه‌زیرانی عێراق، یه‌كه‌مین گه‌شتی خۆی بۆ ده‌ره‌وه‌ی عێراق وه‌ك سه‌رۆك وه‌زیران ئه‌نجامده‌دات، ئه‌م گه‌شته‌ش یه‌كه‌مین سه‌ردانی سه‌رۆك وه‌زیرانی ئێستای عێراقه كه بۆ ده‌ره‌وه‌ی وڵات ئه‌نجامی بدات له‌و كاته‌وه‌ی كه ئه‌و پۆسته‌ی وه‌رگرتووه.\nله‌و باره‌وه سه‌رچاوه‌یه‌ك له حكوومه‌تی عێراق رایگه‌یاند: عادل عه‌بدولمه‌هدی سه‌رۆكوه‌زیرانی عێراق به‌یاوه‌ری شاندێك سه‌ردانی قاهیره‌ی پایته‌ختی میسڕ ده‌كات.\nئه‌و سه‌رچاوه‌یه ئاماژه‌ی بۆ ئه‌وه‌شكرد كه عادل عه‌بدولمه‌هدی له‌گه‌ڵ عه‌بدول فه‌تاح ئه‌لسیسی سه‌رۆكی وڵاتی میسڕ و مسته‌فا مه‌دبولی سه‌ركوه‌زیرانی میسڕ كۆده‌بێته‌وه و كفتوگۆ له‌باره‌ی پته‌وكردنی په‌یوه‌ندیه‌كانی نێوانیان و به‌تایبه‌تی له دۆسیه‌یی ئابووری و دۆسیه‌ی هه‌واڵگری بۆ شه‌ڕی دژی تیرۆر، ته‌وه‌ری سه‌ره‌كی كۆبوونه‌وه‌ی نێوانیان ده‌بێت.\nئه‌و سه‌رچاوه ته‌ئكیدیشی كرده‌وه كه پێشبینی ده‌كرێت شا عه‌بدوڵڵای دووه‌م، شای ئوردن له‌كاتی سه‌ردانی سه‌رۆكوه‌زیرانی عێراق بۆ میسڕ سه‌ردانی قاهیره بكات و كۆبوونه‌وه‌یه‌كی سێ قۆڵی له‌نێوان عه‌بدولمه‌هدی و سیسی و شا عه‌بدوڵڵای دووه‌م به‌ڕێوه‌بچێت.\nالتيار الصدري: علاوي لن يقدمَّ تشكيلة حكومية كاملة والوزارات السيادية ستتأخر\nالعمليات المشتركة: هناك خطط لمنع محاولات العصابات الإرهابية لاستهداف مناطق حيوية\nهجوم صاروخي يستهدف المنطقة الخضراء في العاصمة بغداد


ریاڵ مەدرید نیو دەرزەن یاریزان بە قوربانی مباپێ دەكات\nڕاپۆرتێكی ڕۆژنامەوانی ئیسپانی ڕۆژی یەكشەممە پەرەسەندنێكی نوێی لەسەر مێركاتۆ هاوینەی ڕیاڵ مەدرید ئاشكرا كرد.\nبەپێی هەواڵێكی ڕۆژنامەی ئەی بی سی ئیسپانی، ڕیاڵ مەدرید لەم هاوینەدا لیستێكی ئامادەكردوە لەگەڵ حەوت یاریزان پێكدێت و هەریەكە لە "ڕافائێل ڤاران، ئیسكۆ، ئەلڤارۆ ئۆدریۆزۆلا، دانی سێبایوس، ماریانۆ دیاز، لوكا یۆڤیچ و ئیبراهیم دیاز" لەخۆدەگرێت، كە یانەكە دەیەوێت لەم مێركاتۆیەدا بەڕێیان بكات.\nئەو رۆژنامەیە ئاماژەی بەوەشكردوە كە ڕیاڵ مەدرید ئامانجی ئەوەیە لانی كەم 160 ملیۆن یۆرۆ لە مێركاتۆی هاویندا بەدەست بهێنێت، بۆیە نرخی ئەو یاریزانانەی بەمشێوەیە دیارییكردوە، ڤاران ( 70 ملیۆن )، یۆۆڤیچ ( 35 ملیۆن )، سیبایۆس ( 30 ملیۆن )، ئیسكۆ ( 25 ملیۆن )، ئۆدریۆزۆلا ( 20 ملیۆن )، ماریانۆ ( 20 ملیۆن ) و ئیبراهیم دیاز ( 20 ملیۆن )، كە بە تێكڕا دەگاتە ( 220 ملیۆن یۆرۆ.\nهەمان سەرچاوە باسی لەوەش كرد كە ڕیاڵ مەدرید ئامادەیە بۆندەكەی گارێس بەیڵ و مارسیلۆ هەڵبوەشێنێتەوە ئەگەر ئەو دو یاریزانە داوای رۆیشتن بكەن لە یانەكە، هەروەها تاكفۆسا كوبۆ جارێكی دیكە دەداتەوە بە خواستن.\nیانەی ریاڵ مەدرید لەو بڕە پارانەی لە فرۆشتنی ئەو یاریزانانە دەستی دەكەوێت، دەیەوێت 160 ملیۆن یۆرۆی بۆ گواستنەوەی مباپێ تەرخان بكات.


یاسای شوناسنامەی دەنگدان بۆ هەڵبژاردنەکانی ئەمەریکا\nلە ئێستادا دەنگدەران لە نزیکەی 30 ولایەتدا بەرلەوەی دەنگی خۆیان بدەن دەبێت شوناسنامەی وێنەداری خۆیان هەبێت.\nزۆربەی ولایەتەکان ئەم داخوازییە لە سەروەختی کردەوە تیرۆریستییەکەی 11 سێپتەمبەری 2001 ەوە دەستپێکردووە.\nشرۆڤەکاری سیاسی ئاندرا گیڵیسپی دەڵێت "هەندێک هەبوون کە دەیانووت ئەمە دوورە لەوەی کە بتوانێت رێبگرێت لە کەسانێک کە لەبارێکی نایاساییدان مافی ئەوەیان هەبێت دەنگبدەن، لەوانەیە تیرۆریستەکانیش هەبن بتوانن مافی دەنگدانیان هەبێت. بەڵام ئەمە لەئان و ساتێکدا بوو کە گفتوگۆیەک هەبوو لەبارەی ئەوەی کە دەبێت شوناسنامە یەکێک بێت لە داخوازییەدکان".\nبەڵام لەو ولایەتانەی وەک نۆرسکالۆرینا کە شوناسنامەی دیاریکراوی خۆیان هەیە بەپێی یاسا هەر لەساڵی 2013ەوە، دادگاکە پێشتر هەر لەم ساڵدا پوچەڵی کردۆتەوە، دەڵێن کە جیاکارییە دژی ئەفریکاییە ئەمریکاییەکان، هەندێک لە دەنگدەرە رەشپێستەکان دەڵێن یاسا خواستی نەژادخوازانەی هەبووە.\nتۆماس فۆلەر؛ یەکێکە لەدەنگدەرەکان دەڵێت "بۆ سەرکوتکردن و ترس و ترساندنی دەنگدەرە رەشپێستەکان، یاسا دانەران چی هەیە لێی بترسن، رێبدەن بە خەڵک با راهێنانی مافی دەنگدانی خۆیان بە هەڵبژاردنی خۆیان بێت"\nبەڵام توێژینەوەکان پێشنیاری ئەوە دەکەن ئەو دەساڵ سەروەختەی کە یاسای شوناسنامە کۆنەکەی دەنگدەران لە ولایەتی جۆرجیا کاریگەرییەکی کەمی هەبوو لە سەرکوتکردنی دەنگەکان.\nشرۆڤەکاری سیاسی ئاندرا گیڵیسپی دەشڵێت "یەکێک لەشتە ناخۆشەکانی یاسای شوسنانامەی دەنگدەر لێرە لە ولایەتی جۆرجیا کاریگەرییەکی پێچەوانەی نەبووە لەسەر دەنگدەرانی ئەفریکاییە ئەمریکییەکان کە بەشداریبکەن. کەواتە لەڕاستیدا بەشداری ئەفریکاییە ئەمریکاییەکان ئەوکاتە لەجۆرجیا رووی لەهەڵکشان کرد کە یاساکانی شوناسنامەی دەنگدەران تێپەڕێندرا".\nلایەنگرانی ئەو بەڵگەنامەیەی کە ساختەکاریی تیادا ناکرێت دەڵێن کە وا دیزاین کراوە کە نهێڵێت ساختەکاری لەپانتاییەکی بەرفراواندا بکرێت. بەڵام رەخنەگرانی ئەمە جەغت لەسەر ئەوە دەکەنەوە کە هێچ بەڵگەیەک نیە لەسەر ساختەکاریی بەرفراوان لە دەنگداندا. دەنگدەرێکی سەربەخۆ (سکات هێریک) دەڵێت کارێکی کاڵفامانەیە دەنگدەران بە ئەنجامدەری ساختەکاریی تاوانبار بکەیت، چونکە سزاکان زۆر توندن.\n"پاداشتی ئەمە چی دەبێت ئەگەر من رۆیشتم و هەوڵی ئەوەمدا کە خۆم بکەم بە یەکێکی دیکە و یەک دەنگ بدەم و خۆم بخەمە بەر مەترسی ساڵێک لەبەندیخانە".\nپرۆفیسۆری زانستە سیاسییەکان چارڵس پریسبی دەڵێت ساختەکاری لەدەنگداندا کێشە نیە.\n"چەندین جۆری جیاوازی ساختەکاری لەدەنگداندا هەیە، بەڵام یەکێک لەوانە کە نزیکە لەوەی هەرگیز نەبێتە هۆی ئەوەی کە خەڵک بخرێتە بەندیخانەوە بەهۆیەوە و کەسێک خۆی بگۆرێت بۆ کەسێکی دیکە".\nشرۆڤەکارانی بواری سیاسی دەڵێن پێویستە چاودێری ئەوە بکەن تا ببینن کە یاسای بەڵگەنامەی دەنگدان، کە کاریگەرییەکی نێگەتیڤی دەبێت لەسەر گۆڕانکاری لەنێو گروپە کەمایەتییەکاندا لەم هەڵبژاردنەدا؛ لەوانە ئاسیاییە ئەمریکاییەکان و دەنگدەرانی لاتین.


دەست بەسەر 600 كارتۆن جگەرەدا دەگیرێت – تۆڕی میدیایی خەڵک\n2019/11/03 - 12:32 PM\nئاسایشی سلێمانی دەست بەسەر 600 كارتۆن جگەرەی پلێشەردا دەگرێت.\nلیژنە هاوبەشەكانی قائیمقامی سلێمانی لە ڕاگەیەنراوێكدا ئاماژە بۆ ئەوە دەكات، لەبازگەی تاسڵوجە بەڕێوەبەرایەتی ئاسایشی سلێمانی دەستی بەسەر (600) كارتۆن جگەرەی پلێشەردا گرت كەبەھۆی كۆنی بەرواری دروستكردنەكەیەوە خراپ بووە و شیاوی كێشان نییە.\nڕوونیشیكردەوە، بەنیازی ساغكردنەوەی جگەرەكە خاوەنەكەی لە هەولێرەوە باری كردووە و هێناویەتی بۆ سلێمانی و بەرلەوەی جگەرەكە بگاتە كۆگاكانی عەمباركردن لە ناوچەی ژاڵە لەلایەن ئاسایشی سلێمانیەوە دەستی بەسەردا گیراوە و بەفەرمانی قائیمقامی سلێمانی و لەلایەن لیژنەی لەناوبردنەوە لەناوچەی دەرەوەی نیشتەجێبوونی هاوڵاتیان تەواوی جگەرەكە لەناودەبرێت و خاوەنەكەشی ڕووبەڕووی ڕێكاری یاسایی دەكرێتەوە.\nخشتەی پێدانی كارەبای مانگی داهاتوو ئاشكرا كرا